Q=5	C=3	SS=1	LS=2	PS=0	DC=0	LC=0	SD=0	BS=5	G0=101	G1=82	G2=48	DLID=az_RU	BODY=ДИЛИ: Aзәрбајҹан (кирил әлифбасы) Chiga Havu Pidgin (West Africa) Јава дили Азәрбајҹан (латын әлифбасы) Алтај Америка жест дили Ангола жест дили Арҝентина жест дили Белиз креолу Боливија жест дили Валенсија Вјетнам Гајана креолу Гваделупа креолу Данимарка Дусун Индонезија Индонезија жест дили Исвеч Исвеч жест дили Испанија жест дили Италија жест дили Камбоҹа Квебек жест дили Кирибати Кисии Колумбија жест дили Конго Кот'д-Ивуар жест дили Куба жест дили Лаос Литва Маврики креолу Малајзија жест дили Малта Мексика жест дили Мјанма Мјанма жест дили Непал Непал жест дили Ниас Нидерланд Ниуе Ниҝериа пиҹини Норвеч Полша жест дили Понапе Португалија жест дили Раратонга Рејунјон креолу Румынија жест дили Самоа Санҝир Сејшел креолу Соломон Адалары пиҹини Таити Тонга Тувалу Увеа Уелс Украјна Финландија жест дили Фиҹи Чехија жест дили Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) Чин жест дили аббеј абуи абхаз адангме акха албан алман алур амһара аракуан аттие африкаанс ачоли ајмара аҹа баса (Камерун) баса (Либерија) баск батак (каро) батак (сималунгун) батак (тоба) башгырд бете биак бикол бислама булу варај везо волајта га газах газах (әрәб) ган гарачы (Македонија) гарачы (Сербија) гарачы дили (Шимали Јунаныстан) гарачы дили (Шәрги Словакија) гарачы дили (кирил) (Македонија) гарачы дили (Ҹәнуби Јунаныстан) гокана гуарани гуарани (боливија) гуере гырғыз дамара дајак (нгаҹу) дреһу дуала дхолуо еве ембера (катио) ермәни ермәни (гәрб) естон ефик занде зулу ибан ибанаг ибинда ибо илок инҝилис ирланд исоко испан италјан кабовердиану кабре кана каннада каонде карен (сго) каталан качин кечуа (Анкаш) кечуа (Ајакучо) кечуа (Боливија) кечуа (Куско) кикамба киконго кикујју килуба кимбунду кинанде кинјаруанда кипенде кирунди кисонге кисси китуба кичуа (Имбабура) кичуа (Пастаса) кичуа (Тена) кичуа (Чимборасо) кореја кпелле крио куангали куанјама кјангонде күрд курманҹи ламба ламбја лари лаһу ленҹе лингала ловари лози ломве лувале луганда лугбара лунда мазахуа макуа малагаси малај малајалам мам мамбве-лунгу манјава маратһ мајја маҹар мбунда менде меру мизо монгол море навахо нага-куки-чин (зотунг) нага-куки-чин (тиддим) нага-куки-чин (һакһа) науатл (мәркәзи) нгабар нгангела ндау ндебеле ндебеле (Зимбабве) ндонга ненгоне нзема нсенга нјанека нјунгве одиа окпе олу конзо оромо осетин пангасинан пиҹин (Камерун) полјак португал португал (португал) пәнҹаб (шаһмуһи) ронга румын рунјанкоре рус руторо санго сапотек (Лачигуири) свати себуан сена сепеди сепулана сесуто (Лесото) сесуто (Ҹәнуби Африка) сетсвана сидамо сингал словак сотсил сранан-тонго суаһили суаһили (Конго) сунда тагалог таи таи жест дили талјан тамил тандрој танкарана татар таҹик тви телугу тесо тетела тетум (Дили) тив тигре тлапанек ток-писин тохолабал тсва тсонга тумбука түрк удмурт уичи умбунду урду уруунд урһобо ујғур (кирил) фанте фин фон франсыз футуна (шәрги) хакас чавакано чангана (Зимбабве) чангана(Мозамбик) чех чибемба чилуба чинамванга чинјанја читонга читонга (Зимбабве) читонга (Малави) чичева чокве чол чопи чуабо чуваш шона јакоуба јао јапон јоруба јунан ҝерзе ҝитонга ҹола Һаити креолу Һиндистан жест дили һауса һереро һилигајнон һинд һунсрик әрәб өзбәк өзбәк (латын)\nӨзүнүзү Аллаһа һәср един\n1. Сиздә һансы суал јарана биләр?\nБУ КИТАБЫ арашдырмағын сајәсиндә Мүгәддәс Китабдан бир сыра һәгигәтләри өјрәнмисиниз. Мәсәлән, өјрәнмисиниз ки, Аллаһ инсанлара әбәди һәјат вәд едир, өләндән сонра инсан һеч бир јердә јашамыр вә бир ҝүн өлүләр дириләҹәк (Ваиз 9:5; Лука 23:43; Јәһја 5:28, 29; Вәһј 21:3, 4). Ола билсин, сиз Јеһованын Шаһидләринин ибадәт ҝөрүшүнә ҝедирсиниз вә онларын һагг јолда олдуғуну ҝөрүрсүнүз (Јәһја 13:35). Бәлкә дә, артыг Јеһова Аллаһла аранызда достлуг мүнасибәтләри јаранмаға башлајыб, Она хидмәт етмәк гәрарына ҝәлмисиниз вә ола билсин, сиздә белә бир суал јараныб: «Бәс инди һансы аддымы атмалыјам?»\n2. Һәбәшистанлы киши нәјә ҝөрә вәфтиз олмаг истәјир?\n2 Иса Мәсиһин дирилмәсиндән бир мүддәт сонра онун Филип адлы давамчысы һәбәшистанлы бир кишијә мүждәни чатдырыб Мүгәддәс Јазылардан Исанын Мәсиһ олдуғуна даир сүбутлар ҝәтирир. Ешитдикләри һәбәшистанлынын үрәјинә о гәдәр тәсир едир ки, о, Аллаһын хидмәтчиси олмаг истәјир вә дејир: «Бу да су! Вәфтиз олунмағыма нә мане олур?» (Һәвариләрин ишләри 8:26—36).\n3. а) Иса Мәсиһ давамчыларына һансы тапшырығы вермишди? б) Мәсиһиләр неҹә вәфтиз олунурлар?\n3 Мүгәддәс Китабда бирмәналы шәкилдә дејилир ки, Јеһова Аллаһа хидмәт етмәк истәјән инсан мүтләг вәфтиз олмалыдыр. Иса Мәсиһ өз давамчыларына тапшырмышды: «Бүтүн халгларын ичиндә шаҝирд һазырлајын, онлары... вәфтиз един» (Мәтта 28:19). Иса Мәсиһ вәфтиз олмагла давамчыларына нүмунә гојуб. О, вәфтиз оланда тамамилә суја батырылмышды (Мәтта 3:16). Бу ҝүн дә мәсиһиләр тамамилә суја батырылараг вәфтиз олурлар.\n4. Инсан вәфтиз олмагла һамынын гаршысында нәји ҝөстәрир?\n4 Инсан вәфтиз олмагла һамынын гаршысында ҝөстәрир ки, һәгигәтән Аллаһын досту олмаг вә Она хидмәт етмәк истәјир (Зәбур 40:7, 8). Бәс вәфтиз олмаг үчүн инсан нә етмәлидир?\nБИЛИК ВӘ ИМАН\n5. а) Вәфтиз олунмаздан өнҹә нә етмәк лазымдыр? б) Јеһованын Шаһидләринин ибадәт ҝөрүшләриндә иштирак етмәк нәјә ҝөрә ваҹибдир?\n5 Вәфтиз олмаздан өнҹә, ҝәрәк инсан Јеһова Аллаһы вә Иса Мәсиһи танысын. Сиз Мүгәддәс Китабы өјрәнмәклә артыг буну едирсиниз. (Јәһја 17:3 ајәсини охујун.) Амма бу һәлә илк аддымдыр. Мүгәддәс Китабда дејилир ки, инсан «Аллаһын ирадәси һаггындакы дәгиг биликлә ашыб-дашмалыдыр» (Колослулара 1:9). Јеһованын Шаһидләринин ибадәт ҝөрүшләри сизә Јеһова Аллаһа даһа јахын олмаға көмәк едәҹәк. Мәһз елә буна ҝөрә дә бу ибадәт ҝөрүшләриндә иштирак етмәк ваҹибдир (Ибраниләрә 10:24, 25).\nВәфтиз олунмаздан өнҹә Мүгәддәс Китабы өјрәнмәк ваҹибдир\n6. Вәфтиз олмаг үчүн инсан Мүгәддәс Китабы нә дәрәҹәдә билмәлидир?\n6 Әлбәттә, Јеһова Аллаһ тәләб етмир ки, вәфтиз олмаг үчүн инсан Мүгәддәс Китабы әзбәр билсин. О, һәбәшистанлы кишидән дә буну тәләб етмәмишди (Һәвариләрин ишләри 8:30, 31). Аллаһ һаггында һәр шеји билмәк һеч мүмкүн дә дејил, биз әбәдијјәт боју Онун һаггында өјрәнәҹәјик (Ваиз 3:11). Бунунла белә, вәфтиз олмаг үчүн, ән азы, Мүгәддәс Китабын әсас тәлимләрини билмәк вә гәбул етмәк тәләб олунур (Ибраниләрә 5:12).\n7. Мүгәддәс Китабдан өјрәндикләриниз сизә нәдә көмәк едиб?\n7 Мүгәддәс Китабда дејилир ки, «иман етмәдән Аллаһын разылығыны газанмаг мүмкүн дејил» (Ибраниләрә 11:6). Демәли, вәфтиздән габаг инсан ҝәрәк гәлбиндә иман јетишдирсин. Мүгәддәс Китабда јазылыб ки, гәдим Коринф шәһәринин бәзи сакинләри Иса Мәсиһин давамчыларынын өјрәтдији тәлимләри ешидәндән сонра «инаныб вәфтиз олунду» (Һәвариләрин ишләри 18:8). Ејнилә, сиз дә Мүгәддәс Китабдан алдығыныз биликләрин сајәсиндә Аллаһын вәдләринә иман ҝәтирдиниз вә Исанын фидјә гурбанлығынын бәшәријјәти ҝүнаһдан вә өлүмдән азад етмәјә гадир олдуғуну гәбул етдиниз (Јушә 23:14; Һәвариләрин ишләри 4:12; 2 Тимутијә 3:16, 17).\nӨЈРӘНДИЈИНИЗ ҺӘГИГӘТЛӘРИ БАШГАЛАРЫ ИЛӘ БӨЛҮШҮН\n8. Өјрәндикләринизи башгаларына данышмаға сизи нә тәшвиг едә биләр?\n8 Мүгәддәс Китабдан јени-јени шејләр өјрәндикҹә вә һәјатынызда бу китабын көмәјини һисс етдикҹә иманыныз даһа да ҝүҹлү олаҹаг. Јәгин, өјрәндијиниз һәгигәтләри башгаларына да данышмаг истәјәҹәксиниз (Әрәмја 20:9; 2 Коринфлиләрә 4:13). Ҝәлин ҝөрәк өјрәндикләринизи кимә даныша биләрсиниз.\nИман сизи Мүгәддәс Китабдан өјрәндикләринизи башгаларына данышмаға тәшвиг едәҹәк\n9, 10. а) Өјрәндикләринизи кимә даныша биләрсиниз? б) Јығынҹагла бирҝә тәблиғдә иштирак етмәк истәјирсинизсә, нә етмәлисиниз?\n9 Өјрәндијиниз һәгигәтләри аиләнизә, гоһумлара, дост-таныша, гоншулара вә иш јолдашларыныза даныша биләрсиниз. Амма буну һәмишә нәзакәт вә һөрмәтлә етсәниз, јахшы олар. Вахты ҝәләндә сиз јығынҹаг үзвләри илә бирҝә тәблиғ ишиндә иштирак едә биләҹәксиниз. Өзүнүзү буна һазыр һисс едәндә истәјинизи сизә Мүгәддәс Китабы өјрәдән адама билдирин. Әҝәр сизә дәрс кечән адам буна һазыр олдуғунузу дүшүнүрсә вә сиз Мүгәддәс Китабын тәләбләринә ујғун јашајырсынызса, јығынҹағын ики ағсаггалы һәр икинизлә ҝөрүшүб бу барәдә данышаҹаг.\n10 Һәмин ҝөрүшдә ағсаггаллар сизинлә сөһбәт едиб нөвбәти мәгамлары дәгигләшдирәҹәкләр: сиз Мүгәддәс Китабын әсас тәлимләрини билирсинизми, онлары гәбул едирсинизми, Мүгәддәс Китабын тәлимләринә ујғун јашајырсынызмы. Вә һәгигәтәнми, Јеһованын Шаһиди олмаг истәјирсиниз. Јадда сахлајын ки, ағсаггаллар јығынҹағын бүтүн үзвләринин, о ҹүмләдән сизин гејдинизә галырлар, буна ҝөрә дә онларла данышмаға чәкинмәјин (Һәвариләрин ишләри 20:28; 1 Бутрус 5:2, 3). Бу ҝөрүшдән сонра ағсаггаллар сизә хәбәр верәҹәкләр, јығынҹагла бирҝә тәблиғ едә биләрсиниз, ја јох.\n11. Нәјә ҝөрә јығынҹагла бирҝә тәблиғә башламамышдан өнҹә һәјатда лазыми дәјишикликләр етмәк ваҹибдир?\n11 Ола билсин, ағсаггаллар сизә дејәҹәкләр ки, јығынҹагла бирҝә тәблиғ етмәјә башламаг үчүн һәјатынызда башга дәјишикликләр дә етмәлисиниз. Нәјә ҝөрә бу дәјишикликләри етмәк ваҹибдир? Чүнки башгаларына Аллаһ һаггында данышан инсан Ону тәмсил едир, буна ҝөрә дә инсан елә јашамалыдыр ки, Аллаһын адыны уҹалтсын (1 Коринфлиләрә 6:9, 10; Галатијалылара 5:19—21).\nТӨВБӘ ЕДИН ВӘ ЈОЛУНУЗДАН ДӨНҮН\n12. Нәјә ҝөрә һәр кәс төвбә етмәлидир?\n12 Вәфтиздән өнҹә сиздән даһа бир шеј тәләб олунур. Һәвари Бутрус демишди: «Ҝүнаһларынызын бағышланмасы үчүн төвбә един вә јолунуздан дөнүн» (Һәвариләрин ишләри 3:19). Төвбә, илк нөвбәдә, төрәдилән ҝүнаһлара ҝөрә пешман олмаг демәкдир. Мәсәлән, әҝәр инсан әхлагсыз һәјат тәрзи сүрүбсә, төвбә етмәлидир. Һәтта бүтүн һәјаты боју дүзҝүн јашамаға чалышан инсан белә төвбә етмәлидир, чүнки һамымыз ҝүнаһлыјыг вә Аллаһын әфвинә мөһтаҹыг (Ромалылара 3:23; 5:12).\n13. «Јолунуздан дөнүн» сөзләринин мәнасы нәдир?\n13 Бәс инсанын төрәтдији сәһвләрә вә ҝүнаһлара ҝөрә пешман олмасы кифајәтдирми? Хејр. Һәвари Бутрус демишди ки, инсан һәмчинин јолундан дөнмәлидир, јәни пис әмәлиндән әл чәкиб доғру ишләр ҝөрмәлидир. Тәсәввүр един ки, машынла танымадығыныз бир јерә јолланмысыныз. Бир дә ҝөрүрсүнүз ки, тамам башга истигамәтдә ҝедирсиниз. Инди сиз нә едәҹәксиниз? Тәбии ки, машыны дөндәриб дүзҝүн истигамәтә јол алаҹагсыныз. Ола билсин, сиз Мүгәддәс Китабы өјрәнән мүддәтдә һәјатынызда мүәјјән шејләри дәјишмәли олдуғунузу ҝөрмүсүнүз. Бәс сиз нә едәҹәксиниз, «јолунуздан дөнүб», јәни лазыми дәјишикликләр едиб доғру ишләр ҝөрәҹәксиниз?\nҺӘЈАТЫНЫЗЫ АЛЛАҺА ҺӘСР ЕДИН\nДуада Јеһова Аллаһа хидмәт едәҹәјинизә сөз вермисиниз?\n14. Өзүнү Аллаһа һәср етмәк нә демәкдир?\n14 Вәфтиздән өнҹә инсанын атмалы олдуғу ваҹиб аддымлардан бири дә һәјатыны Јеһова Аллаһа һәср етмәсидир. Өзүнү Јеһоваја һәср етмәк нә демәкдир? Инсан дуа едиб Аллаһа сөз верир ки, бундан сонра анҹаг Она ибадәт едәҹәк вә Онун ирадәсини һәјатында һәр шејдән үстүн тутаҹаг. Бу, хүсуси дуадыр вә һәјатда бир дәфә едилир (Ганунун тәкрары 6:15).\n15, 16. Инсаны өзүнү Јеһова Аллаһа һәср етмәјә нә тәшвиг едә биләр?\n15 Јеһова Аллаһа ибадәт етмәк андыны евлилик андына бәнзәтмәк олар. Тәсәввүр един, бир оғланын бир гыздан хошу ҝәлир. Оғлан гызы јахындан таныдыгҹа ону севмәјә башлајыр вә онунла евләнмәк истәјир. Дүздүр, евлилик чох ҹидди аддымдыр, буна бахмајараг, оғлан гызы севдији үчүн бу мәсулијјәти үзәринә ҝөтүрмәјә горхмур вә сөз верир ки, өмрүнүн ахырына кими она садиг галаҹаг.\n16 Јеһова Аллаһы јахындан таныдыгҹа сиз дә Ону севәҹәк вә Она үрәкдән хидмәт етмәк истәјәҹәксиниз. Бу, сизи тәшвиг едәҹәк ки, Аллаһа дуа едиб бундан сонра јалныз Она ибадәт едәҹәјинизә сөз верәсиниз. Мүгәддәс Китаба әсасән, Аллаһын јолу илә ҝетмәк истәјән инсан өзүнү инкар етмәлидир (Марк 8:34). Бу о демәкдир ки, инсан һәр бир вәзијјәтдә Јеһова Аллаһа итаәт етмәлидир, чүнки Аллаһын ирадәси бизим арзу вә истәкләримиздән даһа ваҹибдир. (1 Бутрус 4:2 ајәсини охујун.)\n17. Нәјә ҝөрә бәзи инсанлар өзләрини Јеһоваја һәср етмирләр?\n17 Бәзи инсанлар өзләрини Јеһоваја һәср етмирләр, чүнки вердикләри сөзүн үстүндә дура билмәјәҹәкләриндән горхурлар. Онлар Јеһованы кәдәрләндирмәк истәмирләр. Бәзиләри исә дүшүнүр ки, өзләрини Јеһоваја һәср етмәсәләр, мәсулијјәтдән гача биләҹәкләр.\n18. Мәсулијјәт горхусундан азад олмаға сизә нә көмәк едәҹәк?\n18 Јеһова Аллаһа дујдуғунуз мәһәббәт сизә мәсулијјәт горхусуну ашмаға көмәк едәҹәк. Әҝәр Аллаһы севирсинизсә, вердијиниз сөзүн үстүндә дурмаг үчүн вар ҝүҹүнүзлә чалышаҹагсыныз (Ваиз 5:4; Колослулара 1:10). Сизә Јеһованын ирадәсини јеринә јетирмәк чәтин ҝәлмәјәҹәк. Һәвари Јәһја јазмышды: «Аллаһы севмәк Онун әмрләринә риајәт етмәк демәкдир, Онун әмрләри исә ағыр дејил» (1 Јәһја 5:3).\n19. Нәјә ҝөрә өзүмүзү Јеһова Аллаһа һәср етмәјә горхмамалыјыг?\n19 Јеһова өзүнү Она һәср едән инсанлардан там камиллик ҝөзләмир. О, һеч кәсдән ҝүҹүндән артығыны тәләб етмир (Зәбур 103:14). Нараһат олмајын, О, сизә доғру ишләр ҝөрмәјә көмәк едәҹәк (Әшија 41:10). Мүгәддәс Китабын бир ајәсиндә јазылыб: «Бүтүн гәлбинлә Јеһоваја етибар ет,.. О да јолларыны рәван едәр» (Мәсәлләр 3:5, 6).\n20. Өзүнүзү Аллаһа һәср едәндән сонра һансы аддымы ата биләрсиниз?\n20 Һәјатынызы Јеһова Аллаһа һәср етмисинизсә, демәли, нөвбәти аддымы атмаға — вәфтиз олмаға һазырсыныз.\n21, 22. Инсан иманыны ачыг шәкилдә бәјан етмәк үчүн нә етмәлидир?\n21 Һәјатынызы Јеһова Аллаһа һәср етдијинизи вә вәфтиз олмаг истәдијинизи јығынҹағынызын ағсаггаллар шурасынын координаторуна билдирин. О, ағсаггаллара сизинлә Мүгәддәс Китабын әсас тәлимләрини суал-ҹаваб шәклиндә мүзакирә етмәји тапшыраҹаг. Онлар сизин вәфтизә һазыр олдуғунузу ҝөрсәләр, сизә Јеһованын Шаһидләринин нөвбәти бөјүк топлантысында вәфтиз олмағы тәклиф едәҹәкләр. Топлантыда вәфтизин маһијјәтини изаһ едән нитг сөјләниләҹәк. Сонра натиг вәфтиз олмаг истәјәнләрә ики садә суал верәҹәк. Бу суаллара «бәли» ҹавабы вермәклә сиз иманынызы ачыг шәкилдә бәјан етмиш олаҹагсыныз (Ромалылара 10:10).\n22 Бундан сонра сизи суја батырыб-чыхарараг вәфтиз едәҹәкләр. Вәфтиз олмағыныз башгаларына һәјатынызы Јеһоваја һәср етдијинизи вә артыг Јеһованын Шаһиди олдуғунузу ҝөстәрәҹәк.\nВӘФТИЗ НӘЈИН РӘМЗИДИР?\n23. «Ата, Оғул вә мүгәддәс руһ ады илә» вәфтиз олунмаг нә демәкдир?\n23 Иса Мәсиһ демишди ки, онун шаҝирдләри «Ата, Оғул вә мүгәддәс руһ ады илә» вәфтиз олунмалыдырлар. (Мәтта 28:19 ајәсини охујун.) Бу о демәкдир ки, вәфтиз олан инсан Јеһова Аллаһын али мөвгејини, Аллаһын Иса Мәсиһә ајырдығы ролу вә Аллаһын Өз нијјәтини мүгәддәс руһ васитәсилә һәјата кечирдијини таныјыб гәбул едир (Зәбур 83:18; Мәтта 28:18; Галатијалылара 5:22, 23; 2 Бутрус 1:21).\nВәфтиз олмагла сиз Аллаһын ирадәсини јеринә јетирмәк истәдијинизи ҝөстәрирсиниз\n24, 25. а) Вәфтиз һансы рәмзи мәнаны дашыјыр? б) Сонунҹу фәсилдә һансы мөвзу арашдырылаҹаг?\n24 Вәфтиз ваҹиб рәмзи мәна дашыјыр: суја батырыланда инсан, санки, өлүр, јәни көһнә һәјат тәрзиндән әл чәкир. Судан чыханда исә Аллаһын ирадәсини јеринә јетирмәк үчүн јени һәјата гәдәм гојур; бу о демәкдир ки, бундан сонра инсан Јеһова Аллаһа хидмәт едәҹәк. Вәфтиз олан һәр бир кәс јадда сахламалыдыр ки, о, өзүнү һансыса инсана, тәшкилата вә ја ишә јох, Јеһова Аллаһа һәср едир.\n25 Инсанын өзүнү Аллаһа һәср етмәси ону Аллаһа даһа да јахынлашдырыр (Зәбур 25:14). Лакин бу о демәк дејил ки, инсан вәфтиз олундуғу үчүн мүтләг хилас олаҹаг. Һәвари Булус јазмышды: «Горху вә еһтирамла хиласа јетишмәјә чалышын» (Филиппилиләрә 2:12). Бәли, вәфтиз хилас јолуна атылан илк аддымдыр. Бәс Јеһова Аллаһла јахын мүнасибәти горујуб сахламаг үчүн нә етмәк лазымдыр? Ҹавабы бу китабын сонунҹу фәслиндән өјрәнә биләрсиниз.\n1 ВӘФТИЗ ОЛМАГ ВАҸИБДИР?\n«Бу да су! Вәфтиз олунмағыма нә мане олур?» (Һәвариләрин ишләри 8:36).\nНәјә ҝөрә вәфтиз олмаг ваҹибдир? Вәфтиз неҹә һәјата кечирилмәлидир?\nВәфтиз олмагла сиз әввәлки һәјат тәрзиниздән әл чәкдијинизи вә Аллаһын ирадәсини јеринә јетирмәк үчүн јени һәјата гәдәм гојдуғунузу ҝөстәрирсиниз.\nМәтта 28:19, 20\nЈеһова Аллаһа хидмәт етмәк үчүн вәфтиз олмаг мүтләгдир.\nСизин вәфтиз олмағыныз башгаларына Аллаһа хидмәт етмәк истәдијинизи ҝөстәрәҹәк.\nВәфтиз олунанда инсан, Иса Мәсиһ кими, тамамилә суја батырылмалыдыр.\n2 АЛЛАҺ СИЗДӘН ҜҮҸҮНҮЗ ЧАТМАЈАН ШЕЈИ ӘСЛА ТӘЛӘБ ЕТМӘЗ\n«Аллаһы севмәк Онун әмрләринә риајәт етмәк демәкдир, Онун әмрләри исә ағыр дејил» (1 Јәһја 5:3).\nНәјә ҝөрә өзүнүзү Јеһова Аллаһа һәср етмәјә горхмамалысыныз?\nЗәбур 103:14; Әшија 41:10\nЈеһова өзүнү Она һәср едән инсанлардан там камиллик ҝөзләмир. Аллаһ сизә доғру ишләр ҝөрмәјә көмәк едәҹәк.\nЈеһова Аллаһа дујдуғунуз мәһәббәт сизә мәсулијјәт горхусуну ашмаға көмәк едәҹәк.\n3 ВӘФТИЗӘ АПАРАН АДДЫМЛАР\n«Еј Аллаһым, истәјини јеринә јетирмәкдән һәзз алырам, ганунун гәлбимдәдир» (Зәбур 40:8).\nӨзүнүзү Јеһова Аллаһа һәср етмәк үчүн һансы аддымлары атмалысыныз?\nАЛЛАҺЫН КӘЛАМЫНЫ АРАШДЫРЫН\nЈеһова Аллаһ вә Иса Мәсиһ һаггында билик алын. Онлары нә гәдәр јахындан танысаныз, онлара мәһәббәтиниз бир о гәдәр мөһкәм олаҹаг.\nАллаһын вәдләринә вә Исанын фидјә гурбанлығынын бәшәријјәти ҝүнаһдан вә өлүмдән азад етмәјә гадир олдуғуна үрәкдән инанын.\nҺәвариләрин ишләри 3:19\nБу о демәкдир ки, сиз бу вахта гәдәр етдијиниз ҝүнаһлара ҝөрә пешман олмалысыныз.\nБу о демәкдир ки, сиз бүтүн пис әмәлләрдән әл чәкиб доғру ишләр ҝөрмәлисиниз.\n1 Бутрус 4:2\nСиз дуа едиб Јеһова Аллаһа сөз верирсиниз ки, бундан сонра анҹаг Она ибадәт едәҹәк вә Онун ирадәсини һәјатынызда һәр шејдән үстүн тутаҹагсыныз.


Q=18	C=0	SS=0	LS=9	PS=9	DC=0	LC=0	SD=0	BS=4	G0=2	G1=0	G2=0	DLID=az_RU	BODY=Сонҝ 86—Јеһовадан елм алаг | Дини маһны\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Исвеч Кирибати Литва Маврики креолу Македонија Мјанма Ниас Нидерланд Норвеч Понапе Самоа Сејшел креолу Таити Украјна Фиҹи адангме албан алман амһара аракуан африкаанс ајмара баса (Камерун) бауле бикол бислама болгар булу волајта га ган гуарани гырғыз дуала еве ермәни ибан илок инҝилис исланд испан италјан каонде карен (сго) кечуа (Анкаш) кечуа (Ајакучо) кечуа (Боливија) кечуа (Куско) киконго кикујју килуба кинјаруанда кирунди кичуа (Имбабура) кичуа (Чимборасо) кореја крио куангали куанјама күрд курманҹи (Гафгаз) латыш лингала лози лувале луганда макуа малагаси малај мамбве-лунгу маҹар нгангела ндау ндебеле нзема олу конзо оромо осетин пангасинан папјаменто (Күрасао) пиҹин (Камерун) полјак португал рус себуан сена серб серб (латын) сингал суаһили тагалог таи татар тви телугу тетела тигре ток-писин тумбука түрк фарс фин фон франсыз хорват чибемба чилуба чинјанја читонга читонга (Малави) чичева чокве шона јао јоруба јунан Һаити креолу һилигајнон\nЈеһовадан елм алаг\n(Әшија 50:4; 54:13)\n1. Ҝәлин севинҹлә Аллаһ һагда өјрәнин,\nРуһ сәсләјир: «Ич һәјат сујуну».\nПак тәлимләрлә елм алаҹагсан,\nСән тапаҹагсан һаггын јолуну.\n2. Ҝәл илаһи мәнбәдән һикмәт алмагчүн\nҺеј јығышаг ибадәт евинә.\nРәбб Өз руһујла вә јығынҹагла\nНур сачаҹагдыр сәнин зеһнинә.\n3. Һәмд сөјләјән бу дилләр ҹана мәлһәмдир!\nАрифләрин сөзүнү динләјәк.\nҜәл јығышараг саф бир амалла,\nБир халг кими сәҹдәдә ҹәм олаг!\n(Һәмчинин бахын: Ибр. 10:24, 25; Вәһј 22:17.)\nЈеһовадан елм алаг (Нәғмә 86)


Q=13	C=8	SS=5	LS=2	PS=8	DC=2	LC=0	SD=0	BS=2	G0=19	G1=11	G2=8	DLID=az_RU	BODY=Уғурлу аилә. Зәһмәткешлик\nАиләләр үчүн әлавә көмәк\nОјанын! | № 2, 2018\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Америка жест дили Вјетнам Гренландија Данимарка Индонезија Исвеч Камбоҹа Конго Литва Маврики креолу Македонија Малта Мјанма Непал Нидерланд Норвеч Сејшел креолу Соломон Адалары пиҹини Тувалу Уелс Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман амһара африкаанс баса (Камерун) бислама болгар булу волајта газах ган гырғыз дреһу дуала еве ермәни естон ефик зулу ибанаг иврит илок инҝилис исланд испан италјан каонде каталан кечуа (Боливија) кинјаруанда кирунди кичуа (Имбабура) кичуа (Чимборасо) кореја коса латыш лингала лози ломве луганда макуа малагаси малајалам мамбве-лунгу маҹар мбунда монгол ндебеле (Зимбабве) пангасинан полјак португал пәнҹаб румын рус себуан сепеди серб серб (латын) сесуто (Лесото) сесуто (Ҹәнуби Африка) сетсвана сингал словак словен суаһили сунда тагалог таи тамил татар тетела тетум (Дили) тигре ток-писин тсва тсонга тумбука түрк урду фарс фин франсыз хорват чех чибемба чинјанја читонга читонга (Зимбабве) читонга (Малави) чичева шона јао јапон јоруба јунан ҝүрҹү Һаити креолу һилигајнон һинд әрәб\nЗәһмәт чәкмәк идман етмәјә бәнзәјир; буну өјрәнмәк сизә инди вә ҝәләҹәкдә фајда верәҹәк.\nЗәһмәткеш инсанлар ишдән гачмырлар, әксинә, ҝөрдүкләри иш үрәкачан олмаса белә, еһтијаҹларыны өдәмәк вә башгаларына көмәк етмәк үчүн сәјлә чалышмагдан зөвг алырлар.\nИстәсәк дә, истәмәсәк дә, һәјат мәсулијјәтләрлә долудур. Зәһмәтин севилмәдији бир дүнјада зәһмәткеш олмаг инсана үстүнлүк газандырыр (Ваиз 3:13).\n«Анладым ки, чох ишләјәндә инсан ифтихар вә дахили мәмнунлуг һисси әлдә едир. Бу дахили мәмнунлуг инсана ишини севмәји өјрәдир. Ҝүҹлү иш етикасына саһиб олмаг, һәмчинин инсана јахшы ад газандырыр» (Рејон).\nМҮГӘДДӘС КИТАБ ПРИНСИПИ: «Һәр зәһмәтдә фајда вар» (Мәсәлләр 14:23).\nИшә мүсбәт јанашмаг үчүн ашағыдакы аддымлары ҝөздән кечирин.\nҜөрдүјүнүз ишин устасы олун. Ев ишләрини ҝөрәндә, ев тапшырыгларыны едәндә вә ја ишдәки өһдәликләри јеринә јетирәндә бүтүн диггәтинизи етдијиниз ишә ҹәмләјин. Верилән тапшырығын өһдәсиндән ҝәлә билмисинизсә, онда буну даһа сүрәтли вә даһа јахшы етмәјин јолларыны ахтарын. Нә гәдәр баҹарыглы олсаныз, бир о гәдәр дә ишиниздән зөвг алаҹагсыныз.\nМҮГӘДДӘС КИТАБ ПРИНСИПИ: «Ишиндә уста адамы ҝөрмүсән? О, ади адамларын јох, падшаһларын һүзурунда дурар» (Мәсәлләр 22:29).\nДаһа ҝениш чәрчивәдән бахын. Демәк олар ки, һәр мәсәләдә мәсулијјәтләринизи јахшы јеринә јетирсәниз, башгаларына хејир верәҹәксиниз. Мисал үчүн, өһдәнизә дүшән ев ишләрини ҹанла-башла ҝөрсәниз, аилә үзвләринизин јүкүнү јүнҝүлләшдирәҹәксиниз.\nМҮГӘДДӘС КИТАБ ПРИНСИПИ: «Вермәк алмагдан даһа чох хошбәхтлик ҝәтирир» (Һәвариләрин ишләри 20:35).\nҜөзләниләндән артығыны един. Јалныз тапшырылан иши ҝөрмәкдәнсә, тәләб олунандан даһа чохуну етмәјә чалышын. Бу заман ихтијарыныз өз әлиниздә олур, јәни сизи мәҹбур едибләр дејә јох, өзүнүз истәдијиниз үчүн даһа чох иш ҝөрүрсүнүз (Мәтта 5:41).\nМҮГӘДДӘС КИТАБ ПРИНСИПИ: «Едәҹәјин јахшылығы мәҹбури јох, өз хошунла [ет]» (Филимона 14).\nТаразлығы горујун. Зәһмәткеш инсанлар нә тәнбәл олур, нә дә иш дүшкүнү. Һәм зәһмәт чәкмәјин, һәм дә истираһәт етмәјин онлара севинҹ бәхш етмәси үчүн таразлығы горумаға чалышырлар.\nМҮГӘДДӘС КИТАБ ПРИНСИПИ: «Бир овуҹ истираһәт ики овуҹ зәһмәтдән вә күләк далынҹа гачмагдан јахшыдыр» (Ваиз 4:6).\nҜәнҹләрин суаллары Јенијетмәләр\n№ 2, 2018 | Уғурлу аиләнин 12 сирри\nОЈАНЫН! № 2, 2018 | Уғурлу аиләнин 12 сирри


Q=8	C=0	SS=0	LS=8	PS=0	DC=0	LC=0	SD=0	BS=1	G0=4	G1=4	G2=4	DLID=az_RU	BODY=Avqust 26, 2017 - 9:17 PM Хәбәрин коду : 850641 Мәнбә : АБНА – Хәбәр Аҝентлији Link:\nӘһли Бејт (әлејһимус-сәлам) - АБНА – Хәбәр Аҝентлијинин вердији хәбәрә әсасән, Ассоҹиатед Пресс (АП) Хәбәр Аҝентлији Вашингтон илә Әр-Ријадын суријалы мүхалифләрлә Бәшшар Әсәдин Суријанын ҝәләҹәјиндәки ролуну гәбул етдирмәк үчүн дипломатик данышыглар апардыгларыны билдириб.\nАП мүхалифләри дәстәкләјән Гәрб өлкәләринин вә реҝион ҝүҹләринин һазырда Сурија һөкумәтинин дәјишмәсиндән чох бөлҝәдәки марагларыны горумаға истигамәтләндикләрини вә Бәшшар Әсәдин игтидардан ҝетмәси илә бағлы тәләбләриндән имтина етдикләрини јазыб.\nАБШ-ын Суријадакы сабиг сәфири Роберт Форд белә данышыб: "Инди Бәшәшар Әсәди вәзифәсиндән чыхараҹаг һеч бир һәрби гүввә вә иттифаг јохдур. Башда Америка олмагла, һәр кәс Әсәдин галмалы олдуғуну баша дүшдү".\nСуријадакы гаршыдурмалар азалды вә өлкәнин рәсми һөкумәти һазырда өлкәдә гәрблиләрин нәзарәт етдији рајонларынын бөјүк бир һиссәсини әлә кечирди. ИШИД вә Әл-Гаидә террорчу груплары, АБШ-ын дәстәкләдији күрд груплар вә Түркијәнин дәстәкләдији мүхалиф груплар, шимал, шәрг вә ҹәнуб бөлҝәләриндә галан јерләри әлләриндә сахлајырлар.\nМүхалифләрин нәзарәтиндәки бәзи бөлҝәләрдә гаршыдурмалар мүәјјән гәдәр давам етсә дә, Русијанын дәстәји илә јарадылан етибарлы бөлҝәләр, мүхалифләрин нәзарәтиндә олан бөлҝәләрдәки мүнагишәләри ҹидди сәвијјәдә азалдыб.\nАП һазырладығы хәбәриндә, Ҹеневрәдә јени бир сүлһ мүзакирәләри дөврүнүн башлајаҹағыны дејиб. Һәмчинин мүхалифләрин әсас нүмајәндәләринин, јәни Али Мүзакирә Комитәсинин гатылаҹағы бу мүзакирәләрдә бәзи һәгигәтләрин ачыгланаҹағы вә гәбул едиләҹәји гејд олунуб.\nСәудијјә режиминин хариҹи ишләр назири Адил Әл-Ҹүбејр мүхалифләрә ачыг шәкилдә Бәшшар Әсәдин һакимијјәтдә галаҹағыны билдирәрәк һәләлик Сурија дөвләти илә мүһарибәнин дајандырылмасыны сөјләјиб.\nБуну гәбул етмәк суријалы мүхалиф груплар үчүн олдугҹа чәтин бир һалдыр. Бу һәфтә Әр-Ријадда кечирилән ики ҝүнлүк данышыгларда Али Мүзакирә Комитәсинин нүмајәндә һејәти Бәшшар Әсәдин ҝери чәкилмәси мәсәләсиндә исрар етдиләр. Бунун мүгабилиндә Русијанын дәстәкләдији мүхалиф груп исә, Бәшшар Әсәдин ҝетмәсинин данышыгларын әсас шәрти олмамалы олдуғуну вурғулајыблар.


Q=9	C=0	SS=0	LS=9	PS=0	DC=0	LC=0	SD=0	BS=0	G0=13	G1=8	G2=8	DLID=az_RU	BODY=Хошбәхтлик јолу. Хошбәхтлик нәдир?\nДИЛИ: Aзәрбајҹан (кирил әлифбасы) Јапонија жест дили Азәрбајҹан (латын әлифбасы) Алманија жест дили Америка жест дили Арҝентина жест дили Бразилија жест дили Венесуела жест дили Вјетнам Гренландија Данимарка Еквадор жест дили Индонезија Исвеч Испанија жест дили Италија жест дили Камбоҹа Квебек жест дили Кирибати Колумбија жест дили Конго Кореја жест дили Литва Маврики креолу Македонија Малта Маҹарыстан жест дили Мексика жест дили Мјанма Непал Нидерланд Норвеч Полша жест дили Самоа Сејшел креолу Словакија жест дили Соломон Адалары пиҹини Тувалу Увеа Уелс Украјна Финландија жест дили Фиҹи Хмонг (ағ) Чили жест дили Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) албан алман амһара африкаанс ајмара бауле бислама болгар булу варај волајта газах ган гуахиро гырғыз дреһу еве ермәни ермәни (гәрб) естон ефик зулу ибанаг ибо иврит илок инҝилис исланд испан италјан каннада каонде каталан кечуа (Боливија) килуба кинјаруанда кирунди кичуа (Имбабура) кичуа (Чимборасо) кореја коса күрд курманҹи (Гафгаз) күрд курманҹи (кирил) латыш лингала лози лувале луганда макуа малагаси малај малајалам мамбве-лунгу маҹар мбунда монгол ндебеле (Зимбабве) пангасинан папјаменто (Аруба) папјаменто (Күрасао) полјак португал португал (португал) пәнҹаб румын рус санго себуан сена сепеди серб серб (латын) сесуто (Лесото) сесуто (Ҹәнуби Африка) сетсвана сингал словак словен суаһили суаһили (Конго) тагалог таи тамил татар таҹик тви телугу тетела тетум (Дили) тигре ток-писин тсва тсонга тумбука түрк урду фарс фин франсыз хорват чех чибемба чилуба чинјанја читонга читонга (Малави) чичева чопи шона јао јапон јоруба јунан ҝүрҹү Һаити креолу һилигајнон һинд һири-моту әрәб өзбәк\nХОШБӘХТСИНИЗ? Әҝәр еләдирсә, сизи хошбәхт едән нәдир? Ола билсин, аиләниз, ишиниз вә ја дини етигадыныз. Бәлкә, тезликлә тәһсилинизи битирәҹәк, јахшы ишә дүзәләҹәк вә ја јени автомобил алаҹағыныза ҝөрә хошбәхтсиниз?\nЧохлары һәдәфләринә чатанда, јахуд да истәдикләри шеји әлдә едәндә хошбәхтлик дујурлар. Әфсус ки, бу ҹүр хошбәхтлик чох вахт узун чәкмәјән өтәри бир һисс олур.\nБир изаһата әсасән, хошбәхтлик ади мәмнунлуг һиссиндән тутмуш ҝүҹлү севинҹ һиссинә кими мүхтәлиф дујғуларла сәҹијјәләнән хүсусијјәтдир вә тәбии олараг, инсан онун битмәсини истәмир.\nДиҝәр бир изаһатда дејилир ки, давамлы һисс олан хошбәхтлик сәјаһәтин сон нөгтәси јох, өзүдүр. «О вахт хошбәхт олаҹағам ки...» дејәндә хошбәхтлијимизи сәјаһәт боју дадмаг әвәзинә, санки сона сахлајырыг.\nХошбәхтлији јахшы сағламлыгла мүгајисә етмәк олар. Сәһһәтимизин јахшы олмасы үчүн дүзҝүн гидаланмаг, идманла мәшғул олмаг вә үмумијјәтлә, һәјат тәрзимизә фикир вермәк лазымдыр. Ејнилә, хошбәхт олмаг үчүн дә мүәјјән аддымлар атмаг — сағлам принсипләр әсасында јашајараг дүзҝүн һәјат јолунда јеримәк ҝәрәкдир.\nБәс һансы принсипләр вә ја хүсусијјәтләр хошбәхтлијә апаран јолу сәҹијјәләндирир? Ән мүһүм амилләри арашдыраг:\nҺикмәтли кәлмәләрлә зәнҝин олан бир китабда дејилир: «Нә хошбәхтдир јолунда камил олан» (Зәбур 119:1). Ҝәлин хошбәхтлик јолу барәдә данышаг.\nТөврат, Зәбур вә Инҹилдәки принсипләр нәинки көһнәлиб, һәтта индики зәманәдә даһа практики вә актуалдыр.\nМәтн Електрон нәшрләри јүкләмәк үчүн параметрләр ОЈАНЫН! Хошбәхтлик јолу\nОЈАНЫН! Хошбәхтлик јолу


Q=12	C=10	SS=5	LS=0	PS=5	DC=2	LC=0	SD=0	BS=2	G0=27	G1=13	G2=2	DLID=az_RU	BODY=ИМУҺОЈ, ҺӘРКИМУ 5 ОДОМИНИМ (дүјүмүн һиссә) - STMEGI\n23 Янв 2022, Вс 17:51 | 21 Швата 5782\n23 Янв 2022, Вс 17:51 | 21 Швата 5782 Конвертер дат\nГлавнаяДжууриРассказы на джуури ИМУҺОЈ, ҺӘРКИМУ 5 ОДОМИНИМ (дүјүмүн һиссә)\nпәсинә,(әвәлү ә сајт СТМЭГИ- “Академия джуури”-\n“ Рассказы на джуури”27.12.2019.)\n...- “Ә пәсә-пишо дәнишит. Винишит, дүнјоһ иму чү рачиҝә! Дирәнитһо дәрәһо, тәпәһо, богһо-богчәһо имурә ә шолуми әдәт һорәј зәрә балаһојмә. Инҹо ә зуһун дәдәјиму нүвүсдә омориһо широј ән јә шоир ҹувурһо ә јормә омо. Мә урә сәрзуһуни вомухдәм, бәбәшму ә уруси тәмсијүрә муҝују әришму. Шоир һәчи нүвүсди:\nРачиһој тәбиәт амбари,амбар,\nДәрәһо, тәпәһо, догһо һүндүр, сар.\nБәһәрлүјә богһо, вәрфијә догһо,\nСавзәҝәһһо, зүм-зүм сохдә билогһо.\nӘ шолуми һорәј зәрә имурә,\nБијојт, ћәз вәҝирит әдәт ҝуфдирә!\nШәх-шәх никәрәһо, ләм-ләмә овһо,\nШиринә хәјәлһо, ⱨәсәлә ховһо.\nТәмизи ән һово, әјозә шәвһо,\nБуј гүзүрҝүл вәһо хубә әвүрһо.\nҺич әхирү вәди нисдһо вишәһо,\nЈарашуг талаһо ҝүл, бәнәвшәһо.\nБинәј зиндәҝуни һисдһо у офдо,\nНәфәс дорәниһо имурә һово.\n--Дедушка чү рачә ҝофһоји. Зуһунә нә данусдәҝориш ишму ҝуфдирәнки ә тәһминирәвоз, миданүт тәмсијүрә.\n-- Ҹувурһојмурә әзини хубә шоирһо нә нүвүсдәҝорһош һисди бәҝә?\n-- Имурә һисди хубә шоирһо, нүвүсдәҝорһо, духдирһо, мәⱨлүмһо, професорһо, хубә данандаһо, академикһо, хубә сәниⱨәткорһо, хубә мәⱨәни хундәҝорһо, бизнесмәнһо. Нә дәниширә иму чүклә хәлгим имурә һүнәрмәндә кукһо духдәрһош амбари. Ишму уһорә нәс шинохдәнит. Һә урисирә ҝүрдәјт појисдәјт. Мә ә ишму чәндбо ҝуфдирәм. Омо ишму фикир нә дорәјт ә ҝуфдирәһојму. Јәкимуш нәс ҝуфдирәним ки, ә зуһун уруси, ә азәрбајҹони ҝоф нә сохит. Наборут уһорә дијәш хуб вомухит. Әхи имурәш зуһун иму, дәдәјһо бәбәһојму ҝоф сохдәтһо вә ҝоф сохдәнүтһо рачә зуһун һисди. Кәләбәбәјму әдәбу дуз ҝуфдирә. Омо иму јә ҹиројҝә хутә бирәјм. Әрчү? Насданүм. Ә фикир домундум вә әримә норум ки, әҝәр мә хүшдәрә нәс шинохдәнүмҝә, ундә мә кинүм? ⱨәдәтһорә, зуһунә насданим. Ундә иму ә ⱨәрәј кифләт бәбәјму јә гәрибә хунојим. Ә и фикирһорәвоз ә рәћһо вәриһо бәһәрлүјә богһорә дәниширә-дәниширә оморим расирим ә рачә шәһәр Гүбә. Тә хунәј ләләјму дуз ә 3- сәⱨәт оморим әз Боку.\nӘз мошин фураморим ә пишој хунәј ләләјму. Уһо ә пишо рәћиму вәдирәморәбүрүт. Һәмәшү јәки-јәки һәмәјмурә гәл ҝүрдүт, моч сохдут вә дәбәрдүт шори-шори ә хунә. Јә-дүруз руј дүјәкирә хуб дирә, әз пүрүшһо хилос бирә бәгдә мә нә бирормә, әз кәләтәһојму ихтијор вәҝүрдә, вадарафдим ә кучә вә тониш бисдорим ә чәнд ⱨәјилһој гуншиһорәвоз.


Q=4	C=2	SS=0	LS=2	PS=0	DC=0	LC=0	SD=0	BS=1	G0=37	G1=20	G2=9	DLID=az_RU	BODY=Nur-az.com - Бәс гансызлар неҹә рүшвәт алыр?\nБәс гансызлар неҹә рүшвәт алыр?\nРамиз Меһдијевин идарәсиндә тәзә аталар сөзү\nГансыз мәмурларын бәдәнләриндә ган олсун, дамарларында ган дөвран етсин дејә халгын ганыны ичдикләри өлкәмиздә Фөвгәладә Һаллар Назири фөвгәладә сөһбәт еләјиб. Назир рәһбәрлик етдији гурумун Тибб Мәркәзинин Модул Типли Һоспиталынын баш һәкими Имран Ағајевин һәбсинә мүнасибәт билдирәркән мараглы сөһбәт едиб. Дејир ки, о, бизим ишчимиз дејил. Һәбс едилән Баш һәким вә әмәкдашлары ТӘБИБ-лә мүгавилә әсасында ишләјиб. Биздә пул нә ҝәзир ки, онлары малијјәләшдирәк? Һәмин Модул Типли Һоспиталы дөвләт малијјәләшдирир.\nЈох, бурада “пул бир сиздәдир, бир дә инҝилисдә” мисалы үзәриндә сөһбәти гурмаг истәмирик. Бу сөзүн бу ҝүн етибары јохдур. О сөз көһнә азәрбајҹанлыларын сөзү иди. Индики Азәрбајҹанда бу сөз ишләмир. Чүнки инҝилисдә дә һеч бунларда олан гәдәр пул јохдур. Бир дә она ҝөрә ки, доғрудан да ФҺН-дә пул һардандыр.\nБиз ки, ҝедиб ФҺН назиринин малыны – мүлкүнү видеоја чәкмәмишик, сајтларда дәрҹ етмәмишик ки, дуруб өзүмүздән нәсә јазаг. Амма, Азәрбајҹанда јазылмајан бир ганун вардыр ки, назирликләр касыб олур, назирләр варлы. Бүдҹә сән демә назирликдә јох, назирләрин евләриндә вә ја ҹибләриндә галыр. Биз тәләсән дә дејилик. Онсуз да ҝөзәл халгымызын һеч веҹинә дә дејил. Тәкҹә сосиал шәбәкәләрдә бу ҹүр инсанлары “јаланчынын... ләнәт” сөзләри илә зинәтләндирир, башга да иш ҝөрмүр. Чыхыб етираз етмәк, һагтәләблик бизим ҹамаатымыза јад мәфһумлардыр.\nБиз дә ҝөзләјирик. Бизә дә мараглыдыр ки, доғрудан да өзүнә императорлуг гурмуш бу инсанын пулу вар, јохса јох. Амма, ҝөзләјәркән дә һеч бир иш ҝөрмүрүк. Әлимизи әлимизин үстүнә гојуб ҝөзләјирик. Онсуз да ҝеҹ-тез акулаларын тоггушмаларында, кланларын боғушмаларында, нә билим е, һакимијјәтләрин өтүрүлмәси маҹәраларында ДТХ басаҹаг, рүшвәт филан мәсәләләри орталыға чыхаҹаг. Мәлум олаҹаг ки, илләрдир постунда олдуғу мүддәт әрзиндә нә сојғунчулуглар едиб.\nҺәлә фөвгәлназирин бундан даһа мараглы бир сөзү вар. О дејир ки, коррупсија елә бир шејдир ки, ҝәнҹ, јашлы танымыр, кимин ганында варса о ишлә мәшғул олур. Дүз дејир, коррупсија ҹавана-јашлыја бахмыр. Баш һәким Имран Ағајев ҹаван адамдыр, Кәмаләддин мүәллим исә гоҹа кишидир, 60 јашы вар. (Кәмаләддин мүәллимин бу сөзүнү ДТХ әмәкдашлары индидән дәлил кими ағылларынын бир көшәсиндә гејд еләсинләр.)\nАмма, бурада Камаләддин мүәллимдән бир суал сорушмаг лазымдыр. Һејиф ки, журналистләр бу ҹүр суаллар үнванламыр. О бојда јолу баса-баса ҝедир, јахуд зәнҝ вуруб рүшвәтдән-заддан данышырлар. Кәмаләддин мүәллим дә утаныр десин ки, әшши биздә пул һардандыр.\nРүшвәт һаггында суал вермәкдәнсә сорушмаг лазым иди ки, әҝәр, коррупсија јаша јох, гана бахырса онда бәс гансыз мәмурлар неҹә олаҹаг. Онларын үмумијјәтлә ганы јохдур. Коррупсија да ганда олдуғу үчүн гансыз мәмурда демәли гајда үзрә коррупсија олмамалыдыр. Јохдурса бәс нијә онлара “гансыз” дејирләр. Дејәк ки, дејиләнләр дә - Тағы мүәллим демишкән ордан-бурдан ҹызылдајан журналистләрин 40 ил јемәјиб-ичмәјиб, хумусуну вермәјиб МТН-шик Акиф Човдаров үчүн милјонлар јыған Тағы мүәллим кими саф инсанлар һаггында јалан-палан јаздыгларыдыр, бәс ахы халгын ганынын ичилдијини дә ҝөрүрүк.\nБундан сонра АМЕА-нын дилчиләринә демәк лазымдыр ки, “ағыл јашда дејил, башдадыр” аталар сөзүнүн јанында јени бир аталар сөзү дүзәлтсинләр: “Коррупсија јашда дејил, гандадыр.”\nАмма, о да олмаз. Чүнки АМЕА-нын башында сиркә вә зоопарка пул алыб депутат отурдан Рамиз әкә дајаныб. АМЕА-нын дилчиләринин дилини көкүндән чыхарарлар. Демәли, ишимиз харабдыр. Елм адамларынын да башына коррупсијанын башы ҝәлирсә милләтин матәмидир. Будур һәгиги матәм ҝүнү.


Q=2	C=2	SS=0	LS=0	PS=0	DC=0	LC=0	SD=0	BS=2	G0=37	G1=24	G2=9	DLID=az_RU	BODY=Nur-az.com - Әһли-бејт (ә) Гуранда\nӘһли-бејт (ә) Гуранда\nОнлар даим мүнаҹат һалында олур, һәзрәт Һаггы хүсуси бир диллә зикр едирдиләр.\nГурани-мәҹид Тәтһир ајәсиндә (“Әһзаб”, 33) Әһли-бејт (ә) һаггында ачыг ашкар данышыр вә башга ајәләрдә јалныз Әһли-бејтә (ә) аид олан сәҹијјәләри садалајыр.\nАбдуллаһ ибн Ҹәфәр дејир: Мән Һәсән вә Һүсејнлә бирликдә Мүавијәнин јанында идим. Мүавијә деди: “Еј Абдуллаһ ибн Ҹәфәр! Һәсәнә еһтирамын нә дәрәҹәдә ҝүҹлүдүр?” Дедим: “Мүавијә! Өмәр ибн Хәттаб өз һакимијјәти дөврүндә мәни Әли ибн Әби Талибин (ә) јанына ҝөндәрди ки, Гуранын сәһифәләр шәклиндә јазылмасы үчүн өз јазыларыны версин.” Әли мәнә деди: “Анд олсун Аллаһа, мәним Гуранымла она чатмамыш мәни өлдүрәҹәк.” Сорушдум ки, нә үчүн? Һәзрәт бујурду: “Аллаһ бујурур ки, јалныз пакларын әли она чатар.” Аллаһ паклар дејәндә бизи нәзәрдә тутуб. Аллаһ бизи бүтүн писликләрдән тәмизләјиб. Бизә белә бир ајә үнванланыб: “Бу китабы бәндәләримдән сечдикләримә мирас вердим.” Биз “Сифвәтуллаһыг.” “Кәлимәтән тәјјибәтән кәшәҹәрәтин тәјјибә” ајәси бизим һаггымыздадыр.” (“Сәлим ибн Гејс Һилалинин китабы”, 834, һәдис 42; “Биһарул-әнвар”, 33-265, баб 20)\nГурани-кәримдә бујурулур: “(Ширин вә шор олмагла) ики дәрјаны јанашы ахытды; Онлар арасында бир-бирләринә гатышмамалары үчүн пәрдә вар...Һәмин ики дәрјадан лөлө вә мәрҹан чыхыр.” (“Әррәһман”, 19-22) Бу ајә һеч шүбһәсиз пејғәмбәр Әһли-бејти (ә) һаггындадыр. Имам Садиг (ә) бујурур: “Әли (ә) вә Фатимә (с.ә.) ики дәрин вә ҝениш дәрјадыр. Онлар һеч вахт бир-биринин һаггыны тапдамыр. Лөлө вә мәрҹан Һәсән вә Һүсејндир.” (“Тәфсири-Гумми”, 2-344) “Фәҹр” сурәсиндә “Шәф” дедикдә Һәсән вә Һүсејн, “Вәтр” дедикдә Әмирәл-мөминин нәзәрдә тутулур. (“Тәфсири-Гумми”, 2-419) Мәрһум Кулејнинин “Кафи” китабы шиә мәзһәбинин ән мөтәбәр китабларындандыр. Бу китабын “Һөҹҹәт” бөлмәсиндә Әһли-бејт (ә) әмр саһиби, һидајәт јолунун алимләри, зикр әһли, елмин дәринлијинә варанлар вә әһд кими танытдырылыр.\nŞиә һәдис мәнбәләриндә 304-дән чох рәвајәтдә “гурба” сөзүнүн Әһли-бејтә (ә) ишарә олдуғу билдирилир. Сүнни мәнбәләриндә дә “гурба” сөзүнү Әһли-бејт (ә) кими изаһ едән рәвајәтләр вар. Мүбарәк “Нур” сурәсиндә дејилир: “(Бу нур) уҹалмасына Аллаһ тәрәфиндән изн верилмиш, ады орада зикр олунасы евләрдәдир. Һәмин евләрдә сүбһ вә ахшам она тәсбиһ дејәрләр.” (“Нур”, 36)\nСөһбәтимизин әввәлиндә Әһли-бејтин (ә) өзүндән вә дәјәрли шәхсијјәтиндән данышылдыса, бу ајәдә онларын еви јада салыныр. Билдирилир ки, Аллаһын нуру онун төвфиги илә (онларын шәни) уҹаласы евләрдәдир. Һәмин евләрдә Аллаһын ады чәкилир, сүбһ-ахшам тәсбиһ дејилир. Бу евләрдә даим Аллаһ зикри ешидилирди. Ҝүнләр мүнаҹатла өтүшүр, ев әһли илаһи ешглә јашајырды. Онлар өз мисилсиз ибадәтләринә бахмајараг, бир ан олсун белә, Аллаһын бәндәләринә хидмәти јаддан чыхармырдылар.\nƏнәс ибн Малик вә Бурәјдә дејирләр: Һәзрәт Пејғәмбәр (с) “фи бујутин әзинәллаһу ән јурфәә...” ајәсини охудуғу вахт бир шәхс сорушду: “Сөһбәт һансы евләрдән ҝедир?” Пејғәмбәр (с) бујурду: “Пејғәмбәрләрин евиндән.” Әбу Бәкр Әли (ә) вә Фатимәнин (с.ә.) евинә ишарә илә деди: “Ја Рәсуләллаһ! Бу ев дә һәмин евләрдәндирми?” Пејғәмбәр (с) бујурду: “Бәли, онларын ән үстүн оланларындандыр.” (“Шәваһидут-тәнзил”, 1-533, һәдис 567; “Биһарул-әнвар”, 36-117, баб 39, һәдис 64)\nӘһли-бејт (ә) зикр, тәсбиһ, камил ибадәт әһли иди. Онлар даим мүнаҹат һалында олур, һәзрәт Һаггы хүсуси бир диллә зикр едирдиләр.\nКөнлүм хатирәнлә бојаныр нура,\nЗикринлә хам торпаг дөнүр ҝүлзара.\nӘһли-бејт (ә) Гуран ајәләриндә али мәнәви һәгигәтләрин камил нүмунәси кими тәгдим олунур: “Тиҹарәт, алыш-вериш онлары Аллаһын зикриндән, намаздан вә зәкатдан ајырмыр. Гәлбләрин вә ҝөзләрин алт-үст олаҹағы ҝүндән даим горхурлар.” (“Нур”, 37)\nБәли, онлар иманлары, әмәлләри, әхлаглары, рәфтарлары, нијјәтләри вә ихласлары мисилсиз олдуғу һалда Гијамәти хатырлајыб јарпаг тәк әсирдиләр.


Q=2	C=1	SS=0	LS=0	PS=0	DC=0	LC=0	SD=0	BS=1	G0=120	G1=92	G2=42	DLID=az_RU	BODY=Өмүр-ҝүн јолдашыны итирәндә — тәсәлли вә үмид | Тәлим\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Гренландија Данимарка Индонезија Исвеч Камбоҹа Литва Малта Мјанма Непал Нидерланд Норвеч Раратонга Самоа Таити Украјна Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс ајмара бикол бислама болгар варај венда волајта га газах гуарани гырғыз дхолуо еве ермәни ермәни (гәрб) естон ефик зулу ибо илок инҝилис исланд испан италјан каталан кечуа (Ајакучо) кечуа (Боливија) кикујју кинјаруанда кирунди кореја коса куангали куанјама латыш лингала лози малагаси малај маҹар нгабар ндебеле ндонга нзема оромо пангасинан полјак португал пәнҹаб румын рус свати себуан сепеди серб серб (латын) сесуто (Лесото) сетсвана сингал словак словен сранан-тонго суаһили тагалог таи татар тви тигре тсонга түрк умбунду фин франсыз хорват чех чичева шона јапон јоруба јунан ҝүрҹү Һаити креолу һилигајнон әрәб өзбәк\nМҮГӘДДӘС КИТАБДА ајдын шәкилдә дејилир ки, әр «арвадыны өзүнү севдији кими [севмәлидир]». Арвад да «әринә дәрин һөрмәт [бәсләмәлидир]». Онлар «бир бәдән» олдуглары үчүн өз вәзифәләрини там шәкилдә јеринә јетирмәлидирләр (Ефес. 5:33; Јар. 2:23, 24). Вахт кечдикҹә ҹүтлүк арасында мөһкәм бағлылыг јараныр, онларын бир-биринә олан мәһәббәти даһа да артыр. Буну јан-јана бөјүјән ики ағаҹын көкү илә мүгајисә етмәк олар. Хошбәхт никаһда әрлә арвадын һиссләри бир-биринә ајрылмаз телләрлә бағланыр.\nБәс онлардан бири вәфат едәндә неҹә? Әрлә арвад арасындакы мәһәббәт телләри гопур. Һәјат јолдашыны итирән кәс чох вахт үрәкағрысы вә тәнһалыг һисс едир, һәтта бәзән гәзәбләнир вә һәр шејдә өзүнү ҝүнаһландырыр. 58 ил евли олмуш Даниеланын * һәјат јолдашыны итирән чохлу танышы олуб. Амма әри өләндән сонра о демишди: «Әввәлләр бу һиссләр мәнә чатмырды. Башына ҝәлмәјинҹә инсан һеч вахт буну баша дүшмүр».\nДИНМӘК БИЛМӘЈӘН АҒРЫ\nБәзи мүтәхәссисләрин фикринҹә, инсан үчүн севимли һәјат јолдашынын өлүмүндән ағыр стресс јохдур. Бу иткини јашајанларын чоху бунунла разылашыр. Әрини узун илләр өнҹә итирмиш Мили өз вәзијјәтини белә тәсвир едир: «Елә бил шикәстәм». О, 25 ил бир јастыға баш гојдуғу һәјат јолдашыны итирдијинә ҝөрә кечирдији емосионал сарсынтыны белә ифадә етмишди.\nИлләрлә әринин јасыны тутан бир чох дул гадынлар кими, Сјузан да һәддән артыг кәдәр ичиндә иди. О вахт онун 38 ил бирҝә өмүр сүрдүјү һәјат јолдашы вәфат етмишди. Үстүндән 20 илдән чох кечмәсинә бахмајараг, о дејир: «Бир ҝүн белә олмур ки, мән онун барәсиндә дүшүнмәјим». Сјузан онун үчүн о гәдәр дарыхыр ки, чох вахт ҝөз јашларыны сахлаја билмир.\nМүгәддәс Китаб да тәсдиг едир ки, һәјат јолдашыны итирмәк инсана узунмүддәтли ағры верир. Ибраһим пејғәмбәр арвады Сара вәфат едәндә онун үчүн «јас тутуб [ағламышды]» (Јар. 23:1, 2). Дирилмәјә инанмасына бахмајараг, өмүр-ҝүн јолдашынын өлүмү ону дәрин кәдәрә гәрг етмишди (Ибр. 11:17—19). Чох севдији арвады Рәһилә өләндән сонра Јагуб узун мүддәт ону унуда билмирди. О, өз оғулларына Рәһилә барәсиндә нәвазишлә данышырды (Јар. 44:27; 48:7).\nМүгәддәс Јазыларын бу нүмунәләриндән нә өјрәнирик? Чох вахт дул гадынлар вә кишиләр итирдикләри һәјат јолдашларына ҝөрә узун илләр ағры һисс едирләр. Биз баша дүшмәлијик ки, онларын ҝөз јашлары вә кәдәрә гәрг олмалары зәифлик әламәти дејил, үзләшдикләри бөјүк иткинин нәтиҹәсидир. Онлар узун мүддәт бизим шәфгәтимизә вә көмәјимизә еһтијаҹ дуја биләрләр.\nДул галмыш кәсләрә тәнһалыға өјрәшмәк елә дә асан олмур. Чүнки узун илләр бирҝә өмүр сүрдүкдән сонра, адәтән, әр арвадына неҹә дәстәк олаҹағыны, кәдәрли вә ја мәјус вахтларында онун әһвалыны неҹә галдыраҹағыны билир. О, өләндә исә арвадынын тәсәлли вә мәһәббәт мәнбәји дә онунла бирҝә өлүр. Ејнилә, илләр әрзиндә гадын да әринин өзүнү раһат вә хошбәхт һисс етмәси үчүн нә едәҹәјини өјрәнир. Онун әрини нәвазишлә гуҹагламасы вә хош сөзләр сөјләмәси, онун гајғысына галмасы нәјә десән дәјәр. Арвады өләндә әрин һәјатында бошлуг јараныр. Бу сәбәбдән һәјат јолдашыны итирән кәсләр ҝәләҹәјә үмидсиз вә горху илә бахырлар. Раһатлыг вә әмин-аманлыг тапмагда онлара һансы Мүгәддәс Китаб принсипи көмәк едәр?\n«Һеч вахт сабаһкы ҝүн үчүн нараһат олмајын, чүнки сабаһкы ҝүн өзү илә јени гајғылар ҝәтирәҹәк. Һәр ҝүнүн дәрди өзүнә бәсдир» (Мат. 6:34). Исанын бу сөзләри әсасән мадди тәләбатлара тәтбиг едилсә дә, онлар бир чохларына әзизләринин иткисинә таб ҝәтирмәјә көмәк едир. Арвадыны итирдикдән бир нечә ај сонра Чарлз адлы киши демишди: «Мән һәлә дә Моника үчүн чох дарыхырам вә бу һиссләр һәрдән даһа да ҝүҹләнир. Анҹаг баша дүшүрәм ки, бу нормалдыр вә вахт кечдикҹә јарам јаваш-јаваш сағалаҹаг».\nБәли, Чарлз вахтын кечмәсини ҝөзләмәли иди. Бәс о буну неҹә баҹарды? О дејир: «Јеһованын көмәји сајәсиндә мән сабаһын дәрдини чәкмәдән јашајырдым». Чарлз гәм дәрјасында батыб галмады. Јарасы бир ҝөз гырпымында сағалмаса да, Чарлз јол вермәди ки, дәрди ону јејиб-битирсин. Әҝәр сиз дә һәјат јолдашынызы итирмисинизсә, јаваш-јаваш өзүнүзү тохтајыб ҝәләҹәјә бахмаға чалышын. Чүнки билмирсиниз, сабаһ өзү илә һансы хошбәхтлији ҝәтирәҹәк.\nЈеһованын әзәли нијјәтиндә өлүм јох иди. Әксинә, бу, «Иблисин ишләрини»н бир һиссәсидир (1 Јәһ. 3:8; Ром. 6:23). Шејтан өлүмдән истифадә едир вә өлүм горхусу бир чохларыны һеч бир үмиди олмајан гула чевирир (Ибр. 2:14, 15). Шејтан инсанын, Аллаһын јени дүнјасында белә, һәгиги хошбәхтлик вә мәмнунлуг тапа биләҹәјинә үмидини итирмәсинә севинир. Демәли, һәјат јолдашыны итирмәјин ҝәтирдији кәдәр Адәмин ҝүнаһынын вә Шејтанын фитнә-фәсадынын нәтиҹәсидир (Ром. 5:12). Јеһова Шејтанын вурдуғу бүтүн зәрәри тамамилә арадан галдыраҹаг, онун әсас силаһы олан өлүмү јох едәҹәк. Һәјат јолдашыны итирән бир чохлары кими, сиз дә Шејтанын јаратдығы горхудан азад ола биләрсиниз.\nЈер үзүндә јашамаг үчүн дирилдиләҹәк адамлар да дахил олмагла, инсанлар арасындакы мүнасибәтдә бөјүк дәјишикликләр олаҹаг. Мәсәлән, һәјата гајтарылаҹаг ата-аналар, нәнә-бабалар вә улу валидејнләр өз әсил-нәҹабәти илә бирликдә камиллијә говушаҹаглар. Гоҹалығын бүтүн фәсадлары арадан галдырылаҹаг. Ола билсин, ҝәнҹ нәсил дәдә-бабаларынын онларынкындан фәргли олан дүнја ҝөрүшүнү өјрәнмәјә чалышаҹаг. Бу дәјишикликләр бәшәр аиләсинин чичәкләнмәсинә төһфә верәҹәк.\nДириләнләр барәсиндә сајсыз-һесабсыз суаллар јараныр. Мәсәлән, ики вә ја даһа чох һәјат јолдашыны итирмиш инсанларла нә баш верәҹәк? Садукејләр биринҹи әри өлдүкдән сонра бир нечә дәфә әрә ҝетмиш вә онлары да итирмиш гадынла бағлы суал галдырмышдылар (Лука 20:27—33). Дириләндән сонра онлар арасында һансы мүнасибәтләр олаҹаг? Биз дәгиг һеч нә билмирик вә бу мәсәлә илә бағлы фәрзијјәләр ирәли сүрмүр вә ја дәгиг билмәдијимиз шејләри јајмырыг. Бу мәсәләдә биз Аллаһа етибар етмәлијик. Анҹаг бир шеј мәлумдур: Ҝәләҹәкдә Јеһова нә едирсә етсин, бунун ахыры јахшы олаҹаг, горху јох, үмид ҝәтирәҹәк.\nДИРИЛМӘ ҮМИДИ БИЗӘ ТӘСӘЛЛИ ВЕРИР\nАллаһын Кәламында олан ајдын тәлимләрдән бири өләнләрин јенидән һәјата гајытмасыдыр. Кечмишдә баш вермиш дирилмә һадисәләринин Мүгәддәс Китабда гәләмә алынмасы зәманәт верир ки, «гәбирләрдә оланларын һамысы онун [Исанын] сәсини ешидәҹәк,.. дириләҹәкләр» (Јәһ. 5:28, 29). Һәмин вахт сағ олан инсанлар өлүмүн ҹајнағындан азад оланлары гаршыламағын севинҹини јашајаҹаглар. Лакин биз һеч тәсәввүрүмүзә белә ҝәтирә билмәрик ки, дириләҹәк инсанлар нә гәдәр севинәҹәкләр.\nӨлүләр өлүм јухусундан ојананда јер үзүндә һеч вахт олмајан шадлыг олаҹаг. Милјардларла инсанлар дирилиб диҝәр инсанлара гајнајыб-гарышаҹаг (Марк 5:39—42; Вәһј 20:13). Әзизләрини итирмиш һәр бир инсан бу мөһтәшәм үмидин үзәриндә дүшүнәрәк тәсәлли тапа биләр.\nБу мөһтәшәм дирилмә баш верән заман киминсә кәдәрләнмәси үчүн сәбәб олаҹагмы? Мүгәддәс Китаба әсасән, бу, гәтијјән ола билмәз. Чүнки Јешаја 25:8 ајәсиндә дејилир ки, Јеһова «өлүмү әбәди олараг јох едәҹәк». Бура өлүмүн вурдуғу бүтүн әзаб-әзијјәтин тамамилә арадан галдырылмасы да дахилдир, чүнки пејғәмбәрликдә нөвбәти сөзләр дејилир: «Худавәнд Рәбб бүтүн адамларын үзүндән ҝөз јашларыны силәҹәк». Өмүр-ҝүн јолдашынызы итирдијинизә ҝөрә кәдәрә гәрг олмусунузса, сөзсүз ки, дирилмә сизә севинҹ ҝәтирәҹәк.\nҺеч бир инсан Аллаһын јени дүнјада ҝөрәҹәји бүтүн ишләри ахыра кими анлаја билмәз. Јеһова дејир: «Ҝөјләр јер үзүндән нә гәдәр јүксәкдирсә, јолларым да сизин јолларыныздан, фикирләрим дә сизин фикирләриниздән о гәдәр јүксәкдир» (Јешаја 55:9). Исанын ҝәләҹәкдә баш верәҹәк дирилмә һагдакы вәдинә иман етмәклә, Ибраһим пејғәмбәр кими, биз дә Јеһоваја етибар етдијимизи ҝөстәририк. Һәр бир мәсиһчи үчүн ән ваҹиби Аллаһын тәләбләринә ҹаваб вермәк, бунунла да дириләҹәк кәсләрлә бирҝә «ҝәләҹәк дөврдә јашамаға лајиг ҝөрүләнләр» арасында олмагдыр (Лука 20:35).\nҮМИД ҮЧҮН ӘСАС\nГорхудан азад олуб, ҝәләҹәјә үмидлә бахын. Инсанлар үчүн ҝәләҹәк думанлыдыр. Амма Јеһова парлаг ҝәләҹәјә үмид верир. Биз Јеһованын истәк вә арзуларымызы неҹә һәјата кечирәҹәјини дәгиг билмирик, анҹаг биз Онун буну едәҹәјинә шүбһә етмәмәлијик. Һәвари Павел јазмышды: «Үмид санылан бир шеј ҝөзлә ҝөрүнүрсә, о артыг үмид дејил. Мәҝәр инсан ҝөзлә ҝөрдүјү шејә үмид едир? Анҹаг ҝөзлә ҝөрмәдијимиз шејә үмид едириксә, дөзүм ҝөстәриб ону ҝөзләјирик» (Ром. 8:24, 25). Аллаһын вәдләринә мөһкәм үмид сизә таб ҝәтирмәјә көмәк едәҹәк. Дөзүм ҝөстәрмәклә Јеһованын сизи үрәјинизин истәкләринә чатдыраҹағы мөһтәшәм ҝәләҹәји өз ҝөзләринизлә ҝөрәҹәксиниз. О, һәр кәсин истәк вә арзусуну чин едәҹәк (Мәз. 37:4; 145:16; Лука 21:19).\nИсанын өлүмүнә аз галмыш шаҝирдләри нараһатчылыг кечирирдиләр. Иса онлара бу сөзләрлә тәсәлли верди: «Гој үрәјиниз нараһат олмасын. Аллаһа да иман един, мәнә дә». О, онлара деди: «Сизи јетим гојмајаҹағам, мүтләг јаныныза ҝәләҹәјәм» (Јәһ. 14:1—4, 18, 27). Исанын сөзләри онун мәсһ олунмуш давамчыларына әсрләр боју үмид вә дөзүм верәҹәкди. Әзизләринин дириләҹәјини ҝөрмәк һәсрәтиндә олан инсанлар үчүн дә мәјуслуға гапылмаға һеч бир әсас јохдур. Јеһова вә Оғлу онлары бојну бүкүк гојмајаҹаг. Сиз буна там әмин ола биләрсиниз!\n[29-ҹу сәһифәдәки шәкил]\nЧохлары һәјат јолдашыны итирмиш мәсиһчинин евинә ҝәлиб она тәсәлли верә вә әлләриндән ҝәлдији гәдәр көмәклик ҝөстәрә биләрләр. Чох еһтимал ки, һәјат јолдашыны итирән мәсиһчи аилә үзвләринин вә достларынын диггәтини гијмәтләндирәҹәк. Амма онун бу јарасы елә дә тез сағалмаја биләр вә о, бир мүддәт тәсәллијә вә дәстәјә еһтијаҹ дуја биләр. Мүгәддәс Китабда дејилир: «Дост һәр заман севәр, гардаш дар ҝүн үчүн доғулар» (Сүл. мәс. 17:17).\nГәмли инсанла ҝөрүшәндә неҹә һал-әһвал тута биләрик? Мүгәддәс Китабда белә бир мәсләһәт верилир: «Һамыныз һәмфикир, бир-биринизин дәрдинә шәрик, гардаш севән, шәфгәтли... олун» (1 Пет. 3:8). Мәсиһчи әзизини итирдикдән сонра бир мүддәт өзүнү пис һисс едә биләр. Буна ҝөрә дә јахшы нијјәтдән ирәли ҝәлсә дә, «Неҹәсән?» вә ја «Һәр шеј јахшыдыр?» кими ифадәләр һеч дә јеринә дүшмәјә биләр. Һәмин кәс: «Сән һарадан биләсән, мән неҹәјәм?» вә ја «Белә вәзијјәтдә һәр шеј неҹә јахшы ола биләр?» — дејә дүшүнә биләр. Бу сәбәбдән «Сәни ҝөрмәјә шадам» вә ја «Сәни јығынҹагда ҝөрмәк мәни чох руһландырыр» кими сәмими вә мүсбәт сөзләр демәјин даһа чох хејри дәјәр.\nӘзизини итирмиш кәси наһара вә ја ҝәзинтијә дәвәт етмәк олар. Һәјат јолдашыны итирән Маркос она баш чәкән достларындан тәсәлли алырды. Онлар нә һагда сөһбәт едирдиләр? О бөлүшүр: «Биз мәним проблемләримдән чох руһландырыҹы шејләр барәдә данышырдыг». Әрини итирән Нина адлы гадын дејир: «Адәтән, достларым лазыми сөзләри јериндә демәји баҹарырлар. Бәзән һеч нә демәјиб, садәҹә јанымда олурдулар».\nҺәјат јолдашыны итирән кәс баш вермиш бәдбәхтлик барәдә данышмаг истәјәндә она марагла вә сәбирлә гулаг асын. Садәҹә мараг үчүн суаллар вермәјин. Мүһакимә етмәјин. Кәдәри неҹә вә ја нә гәдәр ифадә етмәјә даир мәсләһәт вермәк лазым дејил. Һәмин адам тәк галмаг истәјирсә, бу, сизин хәтринизә дәјмәсин. Сиз башга вахт јенә ҝәлә биләрсиниз. Мәһәббәтинизи әсирҝәмәјин (Јәһ. 13:34, 35).\n[30 сәһифәдәки шәкил]\nҜәләҹәклә бағлы суалларыныз вармы?\nЈеһованын вәдләринин јеринә јетәҹәји илә марагланмаг тәбиидир. Ибраһим пејғәмбәр Аллаһын она өвлад вермәклә бағлы вәди үзәриндә тез-тез дүшүнүрдү. Јеһова ону сәбирли олмаға тәшвиг едирди. Бу садиг инсанын үмидләри пуч олмады (Јар. 15:2—5; Ибр. 6:10—15).\nЈусифин өлүм хәбәрини ешидән Јагуб оғлу үчүн чох кәдәрләнди. Илләр кечсә дә, о, өлдүјүнү сандығы оғлу үчүн гәм-кәдәр ичиндә иди. Амма Јеһова садиг Јагуба ағлына белә ҝәтирә билмәјәҹәји бөјүк бир хејир-дуа верәҹәкди. Хејли вахт кечдикдән сонра Јагуб Јусифә говушду вә нәвәләрини ҝөрдүјүнә ҝөрә чох севинди. Јагуб нида етди: «Дүшүнмүрдүм ки, үзүнү бир дә ҝөрәрәм, амма Аллаһ мәнә сәнин өвладларыны да ҝөстәрди» (Јар. 37:33—35; 48:11).\nБу һадисәләрдән биз нә өјрәнә биләрик? Биринҹиси, өјрәнирик ки, Күлли-Ихтијар Аллаһа Өз ирадәсини јеринә јетирмәјә һеч нә мане ола билмәз. Икинҹиси, әҝәр биз дуа едир вә Јеһованын ирадәсинә ујғун давранырыгса, О, һал-һазырда бизим гајғымыза галаҹаг, ҝәләҹәкдә исә бүтүн тәләбатларымызы вә арзуларымызы там һәјата кечирәҹәк. Павел јазмышды: «Биздә фәалијјәт ҝөстәрән ҝүҹү васитәсилә хаһиш етдијимиз, һәтта дүшүндүјүмүз һәр бир шејдән гат-гат артығыны етмәјә гадир олан Аллаһа нәсилдән-нәслә әбәдијјәт боју јығынҹаг вә Мәсиһ Иса васитәсилә ешг олсун. Амин!» (Ефес. 3:20, 21).\n[31-ҹи сәһифәдәки шәкил]\nЈеһованын ҝәләҹәјә даир вәдинә иман етмәк севинҹ мәнбәјидир


Q=3	C=3	SS=0	LS=0	PS=0	DC=0	LC=0	SD=0	BS=1	G0=18	G1=15	G2=8	DLID=az_RU	BODY=Јеһованын Шаһидләри. Јәгин ки, бу ады ешитмисиниз. Ола билсин, онларла Мүгәддәс Китаб һаггында сөһбәт етмисиниз. Бәлкә дә, гоншуларыныздан, иш, јахуд мәктәб јолдашларыныздан кимсә Јеһованын Шаһидидир. Ҝәлин бизимлә, Јеһованын Шаһидләри илә таныш олаг вә ҝөрәк биз нәјә ҝөрә һәр кәслә өз етигадларымыз һагда данышырыг.\nАди инсанларыг. «Јеһованын Шаһидләри» тәшкилаты мүхтәлиф мәншәдән, ҹәмијјәтин ајры-ајры тәбәгәсиндән олан инсанлардан ибарәтдир. Онларын чоху әввәлләр башга динә мәнсуб олуб, бәзиләри исә Аллаһа үмумијјәтлә инанмајыб. Лакин һамымыз Јеһованын Шаһиди олмаздан өнҹә Мүгәддәс Китабдакы тәлимләри арашдырмышыг (Һәвариләрин ишләри 17:11). Өјрәндијимиз шејләрә инандыгдан сонра Јеһова Аллаһа гуллуг етмәк гәрарына ҝәлмишик.\nМүгәддәс Китаба һөрмәтлә јанашырыг. Һамы кими, бизим дә өз гајғыларымыз, өз чәтинликләримиз вар. Анҹаг Аллаһын ганунларына әмәл етмәјә чалышдығымыз үчүн һәјатымыз јахшылыға доғру хејли дәјишиб (Зәбур 128:1, 2). Буна ҝөрә биз Мүгәддәс Китабда охудуғумуз һикмәтли кәламлары башгаларына да сөјләјирик.\nАллаһа мәгбул һәјат сүрүрүк. Мүгәддәс Китабдакы ганунлар һәр кәсин хејринәдир, инсана башгаларына һөрмәт етмәји, хејирхаһ вә виҹданлы олмағы өјрәдир. Бу ганунлар сајәсиндә инсан ҹәмијјәтин нүмунәви үзвү, аиләләр исә мөһкәм вә әхлаглы олур. Биз, Јеһованын Шаһидләри мәһз бу ганунларла јашајырыг. Үстәлик, Аллаһын ајры-сечкилик етмәдијини биләрәк бүтүн дүнјадакы диндашларымыза мәһәббәт бәсләјирик. Бу мәһәббәтин гаршысында һеч бир ирги вә сијаси сәдд дура билмәз. Дүздүр, Јеһованын Шаһидләри ајры-ајрылыгда ади инсанлардыр, бир халг кими исә хүсуси халгдыр (Һәвариләрин ишләри 4:13; 10:34, 35).\nНәјә ҝөрә демәк олар ки, Јеһованын Шаһидләри ади инсанлардыр?\nМүгәддәс Китаб Јеһованын Шаһидләринә һансы дәјәрләри ашылајыр?\nЈеһова Аллаһы разы салан һәјат јашамаг мүмкүндүр. Бәли, инсан Аллаһын досту ола биләр.\nАллаһын гәбул етдији ибадәт\nҺәгиги динин үзвләрини фәргләндирән алты ҹәһәти нәзәрдән кечирин.


Q=7	C=4	SS=1	LS=0	PS=0	DC=3	LC=0	SD=0	BS=3	G0=149	G1=125	G2=67	DLID=az_RU	BODY=Дүнјадан ајры дур | Аллаһын мәһәббәти\nДүнјадан ајры дурмаг нә демәкдир?\n«Дүнјаја мәхсус дејилсиниз» (ЈӘҺЈА 15:19).\n1. Јердәки һәјатынын сон ҝеҹәси Иса нәјин ваҹиблијини вурғуламышды?\nЈЕРДӘКИ һәјатынын сон ҝеҹәси Иса Мәсиһ давамчыларынын ҝәләҹәк рифаһы үчүн чох нараһат олдуғуну билдирмишди. О, Атасына дуада демишди: «Мән онлары дүнјадан ҝөтүрмәји хаһиш етмирәм. Хаһиш едирәм ки, онлары Шәрирдән горујасан. Онлар да мәним кими дүнјаја мәхсус дејилләр» (Јәһја 17:15, 16). Бу сәмими дуа илә Иса өз давамчыларыны үрәкдән севдијини вә бир аз әввәл онлара дедији «дүнјаја мәхсус дејилсиниз» сөзләринин ваҹиблијини ајдын ҝөстәрди (Јәһја 15:19). Бәли, давамчыларынын дүнјадан ајры галмасы Иса үчүн чох ваҹиб иди.\n2. Исанын ишләтдији «дүнја» сөзү нәји билдирир?\n2 Иса «дүнја» дејәркән Аллаһдан узаглашмыш, Шејтанын идарә етдији инсан ҹәмијјәтини нәзәрдә тутурду. Бу ҹәмијјәт Шејтандан ҝәлән тәкәббүр вә худбинлик руһунун әсарәти алтындадыр (Јәһја 14:30; Ефеслиләрә 2:2; 1 Јәһја 5:19). Доғрудан да, бу «дүнја илә достлуг Аллаһла дүшмәнчилик демәкдир» (Јагуб 4:4). Бәс онда Аллаһын мәһәббәтини горумаг истәјән адам бу дүнјада јашаја-јашаја ондан неҹә ајры гала биләр? Бунун беш јолуну нәзәрдән кечирәҹәјик: сијаси ишләрдә битәрәф галыб Мәсиһин рәһбәрлик етдији Аллаһын Падшаһлығына сәдагәтли олмагла; дүнјанын руһуна гаршы мүгавимәт ҝөстәрмәклә; әдәбли ҝејим вә хариҹи ҝөркәмлә; ҝөзүнү тох сахламагла вә руһани јарагларын һамысыны ҝејмәклә.\nСӘДАГӘТ ВӘ БИТӘРӘФЛИК\n3. а) Исанын сијасәтә мүнасибәти неҹә иди? б) Исанын мәсһ едилмиш давамчыларыны нәјә ҝөрә сәфир адландырмаг олар? (Һашијәдәки мәлуматы дахил ет.)\n3 Иса өз дөврүнүн сијаси ишләринә гарышмырды, әксинә бүтүн диггәтини ҝәләҹәкдә рәһбәрлик едәҹәји сәмави һакимијјәт, јәни Аллаһын Падшаһлығы һаггында тәблиғә ҹәмләмишди (Дәнјал 7:13, 14; Лука 4:43; 17:20, 21). Она ҝөрә дә о, Рома валиси Понти Пилатын өнүндә демишди: «Мәним Падшаһлығым бу дүнјадан дејил» (Јәһја 18:36). Исанын садиг давамчылары да белә мөвге тутур, Мәсиһә вә онун Падшаһлығына садиг галыб бу Падшаһлыг һаггында хәбәри бүтүн дүнјада бәјан едирләр (Мәтта 24:14). Һәвари Булус јазырды: «Биз Мәсиһин адындан хидмәт едән сәфирләрик... Мәсиһин адындан јалварырыг: “Аллаһла барышын”» * (2 Коринфлиләрә 5:20).\n4. Һәгиги мәсиһиләр Аллаһын Падшаһлығына садиг галдыгларыны неҹә ҝөстәрирләр? (52-ҹи сәһифәдәки чәрчивәјә бах.)\n4 Сәфир өз өлкәсини тәмсил етдији үчүн әразисиндә гуллуг етдији дөвләтин дахили ишләринә гарышмајыб битәрәф галыр. Бунунла белә, о, тәмсил етдији дөвләтин марагларыны мүдафиә едир. Ејни шеји Мәсиһин мәсһ едилмиш давамчылары барәсиндә дә демәк олар. Онлар ҝөјләрин вәтәндашларыдыр (Филиппилиләрә 3:20). Падшаһлыг һаггында сәјлә тәблиғ етмәләри сајәсиндә онлар Мәсиһин милјонларла «башга гојунларына» Аллаһла барышмаға көмәк етмишләр (Јәһја 10:16; Мәтта 25:31—40). Башга гојунлар Исанын мәсһ едилмиш гардашларына дајаг олуб Мәсиһин нүмајәндәләри гисминдә хидмәт едирләр. Бир сүрүдә топланмыш бу ики груп Мәсиһин Падшаһлығынын марагларыны мүдафиә едир вә дүнјанын сијаси ишләриндә там битәрәфдир. (Әшија 2:2—4 ајәләрини оху.)\n5. Мәсиһи јығынҹағы гәдим Исраил халгындан нә илә фәргләнир вә бу, өзүнү нәдә бүрузә верир?\n5 Мәсиһиләр јалныз Мәсиһә садиг олдуглары үчүн битәрәф дејилләр. Кечмишдә Аллаһын халгы бир өлкәдә јашајырды, биз исә Јер күрәсинин һәр бир нөгтәсиндә јашајан бејнәлхалг гардашлығы тәшкил едирик (Мәтта 28:19; 1 Бутрус 2:9). Әҝәр биз һәр һансы бир сијаси партијанын тәрәфини тутсајдыг, тәмиз виҹданла Падшаһлыг һаггындакы хәбәри бәјан едә билмәздик. Онда бизим мәсиһи бирлијимиз дә тәһлүкә алтына дүшәрди (1 Коринфлиләрә 1:10). Үстәлик, мүһарибә вахты һәмиманлыларымыза гаршы вурушмалы олардыг. Һалбуки, бизә бир-биримизи севмәк әмр олунуб (Јәһја 13:34, 35; 1 Јәһја 3:10—12). Бу сәбәбдән Иса шаҝирдләринә әлләринә гылынҹ алмағы гадаған етмишди. О, һәтта дүшмәнләри дә севмәји әмр етмишди (Мәтта 5:44; 26:52; 55-ҹи сәһифәдәки « Битәрәф галырам?» адлы чәрчивәјә бах).\n6. Сәнин Аллаһа һәср олунмағын «падшаһа» мүнасибәтинә неҹә тәсир ҝөстәрир?\n6 Биз һәгиги мәсиһиләр өзүмүзү һәр һансы бир инсана, тәшкилата вә ја халга јох, Аллаһа һәср етмишик. 1 Коринфлиләрә 6:19, 20 ајәләриндә јазылыб: «Сиз өзүнүзә мәхсус дејилсиниз, чүнки баһа гијмәтә алынмысыныз». Она ҝөрә дә мәсиһиләр «падшаһа мәхсус шејләри падшаһа» версәләр дә, јәни дөвләтә һөрмәт етсәләр дә, верҝини өдәсәләр дә вә Аллаһын изин вердији һәддә гәдәр итаәткарлыг ҝөстәрсәләр дә, «Аллаһа мәхсус шејләри Аллаһа» верирләр (Марк 12:17; Ромалылара 13:1—7). Башга сөзлә, Она сидги-үрәкдән ибадәт едир, там сәдагәтлә итаәт едир вә Ону бүтүн гәлби илә севирләр. Лазым ҝәлсә, онлар һәјатларыны да Аллаһ јолунда гурбан вермәјә һазырдырлар (Лука 4:8; 10:27; Һәвариләрин ишләри 5:29; Ромалылара 14:8 ајәләрини оху).\nИЛК МӘСИҺИЛӘРИН БИТӘРӘФЛИК МӨВГЕЈИ\nТарихдә илк мәсиһиләрин сијаси ишләрдә битәрәф галдыгларына вә мүһарибәләрдә иштирак етмәдикләринә даир кифајәт гәдәр дәлилләр вар. Бир китабда дејилир: «Мәсиһилијин тәмәлиндә дуранлар ҹидд–ҹәһдлә чалышырдылар ки, онларда мөвҹуд сијаси гурулуша гарышмаға зәррә гәдәр дә мејил јаранмасын» («The Beginnings of Christianity»). Башга бир әсәрдә белә јазылыб: «Бүтпәрәст дүнјанын һөкмдарлары илк мәсиһиләрин мөвгејини баша дүшмүрдүләр вә онлара пис ҝөзлә бахырдылар... Мәсиһиләр Рома вәтәндашларынын бәзи вәзифәләрини иҹра етмәкдән имтина едирдиләр... Онлар сијаси вәзифә тутмурдулар» («On The Road to Civilization»).\nАлман илаһијјатчысы Петер Мајнһолд илк мәсиһиләр вә һәрби хидмәт барәсиндә демишдир: «Мәсиһи вә әсҝәр бир-биринә зидд анлајыш иди». Ҹонатан Дајмонд дин барәдә јаздығы бир тәдгигат әсәриндә дејир ки, Исанын өлүмүндән хејли сонра да онун давамчылары «һеч бир вәҹһлә мүһарибәдә иштирак етмирдиләр. Нә һәдә-горху, нә һәбс, нә дә өлүм онлары тутдуглары мөвгедән дашындырмаға гадир дејилди» («An Inquiry Into the Accordancy of War With the Principles of Christianity»). Дајмонд әлавә едир: «Бу фактлар данылмаздыр». Башга бир мүәллифин дедији кими, «мәсиһилик һәгигәтдән узаглашдыгдан сонра» мәсиһиләр әсҝәр олдулар.\nДҮНЈАНЫН РУҺУНА МҮГАВИМӘТ ҜӨСТӘРИРИК\n7, 8. Дүнјанын руһу нәдир вә бу руһ итаәтсиз адамларда неҹә фәалијјәт ҝөстәрир?\n7 Мәсиһиләр һәмчинин дүнјадан ајры дурмаг үчүн онун шәр руһуна мүгавимәт ҝөстәрирләр. Коринфлиләрә биринҹи мәктубунда Булус јазмышды: «Биз дүнјанын руһуну јох, Аллаһдан ҝәлән руһу алдыг» (1 Коринфлиләрә 2:12). Ефеслиләрә белә демишди: «Бир заманлар... бу зәманәјә ујғун јашајырдыныз, һал-һазырда итаәтсиз адамларда фәалијјәт ҝөстәрән һаванын, руһун һакимијјәтинин һөкмдарына ујмушдунуз» (Ефеслиләрә 2:2, 3).\n8 Дүнјанын һавасы вә ја руһу ҝөзәҝөрүнмәздир. Бу, инсанлары Аллаһа гаршы итаәтсизлијә сүрүкләјән вә онларда ҹисмин истәјини, ҝөзләрин истәјини аловландыран гүввәдир (1 Јәһја 2:16; 1 Тимутијә 6:9, 10). Бу руһ ҝүнаһлы ҹисмимизә тәсир ҝөстәрмәклә, дурмадан, хәлвәтҹә фәалијјәтдә олмагла вә һава кими һәр јерә јајылмагла бу дүнјада һакимијјәт сүрүр. Бундан әлавә бу руһ итаәтсиз адамларда фәалијјәт ҝөстәрир, јәни онларда тәдриҹән егоистлик, тәкәббүр, шөһрәтпәрәстлик, әхлаг мәсәләләриндә сәрбәстлик вә үсјанкарлыг кими Аллаһын севмәдији кејфијјәтләри јетишдирир *. Башга сөзлә десәк, дүнјанын руһу инсанларын үрәјиндә тәдриҹән Шејтана хас кејфијјәтләрин көк атмасына сәбәб олур (Јәһја 8:44; Һәвариләрин ишләри 13:10; 1 Јәһја 3:8, 10).\n9. Дүнјанын руһу һансы васитәләрлә инсанын зеһнинә вә үрәјинә тәсир едә биләр?\n9 Бәс дүнјанын руһу сәнин зеһниндә вә үрәјиндә көк сала биләр? Бәли, сајыглығы әлдән версән, сала биләр. (Мәсәлләр 4:23 ајәсини оху.) Адәтән, бу руһ инсана һисс едилмәдән тәсир ҝөстәрир. О, бизә јахшы инсан һесаб етдијимиз, әслиндә исә Јеһованы севмәјән адамлар васитәсилә тәсир едә биләр (Мәсәлләр 13:20; 1 Коринфлиләрә 15:33). Һәмчинин инсан бу руһа әдәбсиз әдәбијјат, порнографија, дөнүкләрин Интернет сәһифәләри, ләјагәтсиз әјләнҹә, кәскин рәгабәтли идман нөвләри — Шејтанын вә онун системинин дүшүнҹәсини әкс етдирән һәр һансы бир шеј вә ја адам васитәсилә јолуха биләр.\n10. Дүнјанын руһуна гаршы неҹә мүгавимәт ҝөстәрмәк олар?\n10 Дүнјанын мәкрли руһуна гаршы мүгавимәт ҝөстәрмәк вә Аллаһын мәһәббәтиндән ајрылмамаг үчүн нә едә биләрик? Бунун үчүн Јеһованын тәшкил етдији руһани тәдбирләрдән там бәһрәләнмәк вә даима дуа едиб Аллаһдан мүгәддәс руһ истәмәк лазымдыр. Јеһова Аллаһ Иблисдән вә онун идарә етдији пис дүнјадан гат-гат ҝүҹлүдүр (1 Јәһја 4:4). Буна ҝөрә дә Јеһоваја дуа васитәсилә јахынлашмаг сон дәрәҹә ваҹибдир!\nПринсип: «Мәним Падшаһлығым бу дүнјадан дејил» (Јәһја 18:36).\nБајраға тәзимин бүтпәрәстлик олдуғуну неҹә изаһ едә биләрәм? * (Чыхыш 20:4, 5; 1 Јәһја 5:21).\nДөвләт тәдбирләриндә иштирак етмәмәјимин сәбәбини изаһ едәркән әгидәмә шәрик олмајанлара дәрин һөрмәт дујдуғуму неҹә ҝөстәрә биләрәм? (1 Бутрус 3:15).\nҺансы сәбәбә ҝөрә мән һеч бир сијаси партијаны дәстәкләмир, һәрби хидмәтә ҝетмир вә һәрблә бағлы һеч бир ишдә иштирак етмирәм? (Јәһја 13:34; 1 Јәһја 3:10—12).\nӘДӘБЛИ ҜЕЈИМ ВӘ ХАРИҸИ ҜӨРКӘМ\n11. Дүнјанын руһу ҝејимә неҹә тәсир ҝөстәрир?\n11 Инсанын ҝејими, хариҹи ҝөркәми вә тәмизлијә мүнасибәти онун һансы руһун тәсири алтында олдуғуну ајдын бүрузә верир. Бир чох өлкәләрдә ҝејимдә абыр-һәја галмајыб. Бир теле-апарыҹынын сөзләринә ҝөрә бир аз да белә ҝетсә, ади гадыны фаһишәдән сечмәк мүмкүн олмајаҹаг. Һәјадан әсәр-әламәт галмајыб. Һәтта балаҹа гыз ушаглары да ачыг-сачыг ҝејинмәјә башлајыблар. Ахыр вахтлар сәлигәсиз, јөндәмсиз ҝејим дәбә миниб. Бу ҹүр ҝејинәнләр өзүнә һөрмәт гојмур, ҹәмијјәтдә гәбул едилмиш нормалара гаршы чыхырлар.\n12, 13. Ҝејимдә вә хариҹи ҝөркәмдә һансы принсипләрә әсасланмалыјыг?\n12 Биз, Јеһованын хидмәтчиләри јахшы ҝөрүнмәк истәјирик. Бу, о демәкдир ки, ҝејимимиз сәлигәли, тәмиз, зөвглү вә шәраитә мүвафиг олмалыдыр. Бизим хариҹи ҝөркәмимиздән һәмишә абыр-һәјалы, ағыл-камаллы олдуғумуз ҝөрүнмәлидир. Бу ҹүр ҝөрүнүш, еләҹә дә јахшы ишләр мөмин олдуғуну иддиа едән һәр кәсә, һәм кишијә, һәм дә гадына јарашыр. Бизим әсас мәгсәдимиз диггәти өзүмүзә ҹәлб етмәк јох, Аллаһын мәһәббәтиндән ајрылмамагдыр (1 Тимутијә 2:9, 10; Јәһуда 21). Биз истәјирик ки, ән ҝөзәл бәзәјимиз Аллаһын ҝөзүндә чох гијмәтли олан дахили варлығымыз олсун (1 Бутрус 3:3, 4).\n13 Унутма ки, ҝејимимиз вә хариҹи ҝөркәмимиз инсанларын һәгиги ибадәтә олан мүнасибәтинә дә тәсир ҝөстәрә биләр. «Абыр-һәја» кими тәрҹүмә олунмуш јунан сөзү башгаларынын фикир вә һиссләринә дәрин еһтирамы билдирир. Она ҝөрә дә биз башгаларынын виҹданыны нәзәрә алмалы, «мәним буна һаггым вар» дејиб дурмамалыјыг. Бундан әлавә, биз Јеһоваја вә Онун халгына шәрәф ҝәтирмәк вә өзүмүзү Аллаһын хидмәтчиләри кими ҝөстәрмәк истәјирик. Биз һәр шеји елә етмәлијик ки, Аллаһ шәрәфләнсин (1 Коринфлиләрә 4:9; 10:31; 2 Коринфлиләрә 6:3, 4; 7:1).\nҜөркәмим Јеһоваја шәрәф ҝәтирир?\n14. Ҝөркәмимиз вә ҝиҝијена гајдалары илә бағлы нәјин үзәриндә дүшүнмәлијик?\n14 Тәблиғә вә јығынҹаг ҝөрүшләринә ҝедәркән ҝејимимизә, хариҹи ҝөркәмимизә вә сәлигәмизә фикир вермәк хүсусилә ваҹибдир. Өзүндән соруш: «Ҝөркәмим јерли-јерсиз диггәт ҹәлб едир? Ҝиҝијена гајдаларына нә дәрәҹәдә фикир верирәм? Башгаларыны утандырмырам ки? Мәним үчүн һансы ваҹибдир: бу мәсәләләрдә сәрбәст олмаг, јохса јығынҹагда имтијазлара ҹан атмаг?» (Зәбур 68:6; Филиппилиләрә 4:5; 1 Бутрус 5:6).\n15. Нәјә ҝөрә Аллаһын Кәламы ҝејим-кеҹим вә шәхси ҝиҝијена үзрә гајдалар китабы дејил?\n15 Мүгәддәс Китаб ҝејим-кеҹим вә шәхси ҝиҝијена үзрә гајдалар китабы дејил. Јеһова сечим вә фикир азадлығымызы әлимиздән алмаг истәмир. Әксинә, О истәјир ки, биз ағлымызы даима ишләтмәклә ону јахшыны писдән ајырмаға өјрәшдирән вә Мүгәддәс Китаб принсипләри үзәриндә ҝөтүр-гој етмәји баҹаран јеткин инсанлар олаг (Ибраниләрә 5:14). Ән әсасы исә Јеһова истәјир ки, биз Она вә инсанлара мәһәббәтимизи әмәлдә ҝөстәрәк. (Марк 12:30, 31 ајәләрини оху.) Бизә бу чәрчивә дахилиндә ҝејим вә ҝөркәмимизлә бағлы сәрбәстлик верилиб. Јер үзүнүн мүхтәлиф ҝушәләриндә Аллаһын шән халгынын ал-әлван ҝејинмәси буна ајдын сүбутдур!\nҜӨЗҮМҮЗҮ «ТОХ» САХЛАЈАГ\n16. Дүнјанын руһу Исанын тәлимләринә неҹә зидд ҝедир вә өзүмүздән нәләри сорушмалыјыг?\n16 Дүнјанын руһу милјонларла инсаны алдадараг хошбәхтлији вар-дөвләтдә ахтармаға сөвг едир. Лакин Иса демишди: «Инсанын вар-дөвләти башындан ашыб-дашса да, һәјаты бундан асылы дејил» (Лука 12:15). Иса һеч дә тәрки-дүнјалығы, мәһрумијјәти тәблиғ етмирди. О өјрәдирди ки, әсил хошбәхтлији «Аллаһа еһтијаҹы олдуғуну дәрк едәнләр» вә ҝөзләрини «тох» сахлајанлар, башга сөзлә, ҝөзләрини руһани шејләрә ҹәмләјәнләр тапырлар (Мәтта 5:3; 6:22, һашијә). Өзүндән соруш: «Мән Исанын тәлимләринә үрәкдән инанырам, јохса јаланын атасы мәнә дә өз тәсирини ҝөстәрир? (Јәһја 8:44). Сөзләрим, мәгсәдләрим, приоритетләрим вә һәјат тәрзим мәни неҹә инсан кими танытдырыр?» (Лука 6:45; 21: 34—36; 2 Јәһја 6).\n17. Ҝөзләрини «тох» сахлајанлар һансы фајдалары алырлар?\n17 Иса демишди: «Һикмәт әмәлләри сајәсиндә һаглы чыхыр» (Мәтта 11:19). Ҝөзләрини «тох» сахлајанларын һансы фајдалары алдыглары барәдә бир дүшүн. Падшаһлыг иши илә мәшғул олмаг онлара һәгиги тәравәт ҝәтирир (Мәтта 11:29, 30). Онлар бош јерә башларына иш ачмырлар. Бунун сајәсиндә, өзләрини әгли вә емосионал сарсынтылардан горујурлар. (1 Тимутијә 6:9, 10 ајәләрини оху.) Бу адамлар ән зәрури шејләрлә кифајәтләнирләр. Бу, онлара аиләләринә вә мәсиһи достларына даһа чох вахт ајырмаға имкан јарадыр. Ҝеҹәләр дә ширин-ширин јатырлар (Ваиз 5:12). Баҹардыгларыны етдикләри үчүн бу адамлар бөјүк севинҹ дујурлар (Һәвариләрин ишләри 20:35). Онларын үмиди долуб-дашыр, өзләри дә гәлб раһатлығы вә мәмнунлуг дујурлар (Ромалылара 15:13; Мәтта 6:31, 32). Бүтүн бунлар тајы–бәрабәри олмајан немәтдир!\nАЛЛАҺЫН ВЕРДИЈИ БҮТҮН ЈАРАГЛАРЫ ҜӨТҮР\n18. Мүгәддәс Китабда дүшмәнимиз, онун методлары вә апардығымыз мүбаризә неҹә тәсвир едилир?\n18 Шејтан мәсиһиләрин севинҹини оғурламаг вә ән башлыҹасы, онлары әбәди һәјатдан мәһрум етмәк истәјир, лакин Аллаһын мәһәббәтини горумаг истәјәнләр руһани ҹәһәтдән мүдафиә олунурлар (1 Бутрус 5:8). Булус јазырды: «Чүнки биз әтә вә гана гаршы јох, һөкумәтләрә, һакимијјәтләрә, бу зүлмәти идарә едән дүнја һөкмдарларына, сәмави аләмдәки шәр руһи гүввәләрә гаршы мүбаризә апарырыг» (Ефеслиләрә 6:12). «Мүбаризә» кими тәрҹүмә олунмуш јунан сөзү алтында узаг мәсафәдән, сәнҝәрдән апарылан дөјүш јох, әлбәјаха дава нәзәрдә тутулур. Бундан әлавә, «һөкумәтләр», «һакимијјәтләр», «дүнја һөкмдарлары» сөзләри ҝөстәрир ки, руһани аләмдән едилән һүҹумлар һәртәрәфли тәшкил олунуб вә мәгсәдјөнлүдүр.\n19. Мәсиһинин руһани јарагларыны тәсвир ет.\n19 Зәиф олмағымыза бахмајараг, биз гәләбә газана биләрик. Бу, неҹә мүмкүндүр? «Аллаһын бүтүн јарагларыны» ҝөтүрмәклә (Ефеслиләрә 6:13). Ефеслиләрә 6:14—18 ајәләриндә бу јараглар белә тәсвир олунур: «Беләликлә, һәгигәт гуршағыны белинизә бағлајыб, салеһлик зиреһини дөшүнүзә тахыб, сүлһ мүждәсини тәблиғ етмәк һазырлығыны ајағыныза ҝејиниб дәјанәтлә дајанын. Бунлардан башга бөјүк иман галханыны ҝөтүрүн, онунла сиз Шәририн бүтүн аловлу охларыны сөндүрәҹәксиниз. Һәмчинин хилас дәбилгәсини вә руһун гылынҹыны, јәни Аллаһын сөзүнү ҝөтүрүн. Ејни заманда һәр ан руһун тәсирилә, һәр ҹүр диләк вә јалварышла дуа един».\n20. Бизим вәзијјәтимиз әсҝәрләрин вәзијјәтиндән нә илә фәргләнир?\n20 Аллаһын вердији руһани јараглары әјнимиздән чыхартмасаг, онлар бизи һәр ҹүр тәһлүкәдән горујаҹаг. Әсҝәрин хидмәти узун мүддәт сүлһ шәраитиндә кечә биләр. Мәсиһиләр исә даима өлүм-дирим мүбаризәси апарырлар вә бу мүбаризә Аллаһ индики Шејтан дүнјасыны мәһв едиб бүтүн шәр гүввәләри дибсиз гујуја атанадәк давам едәҹәк (Вәһј 12:17; 20:1—3). Она ҝөрә дә сән зәифликләринлә вә ја пис истәкләрлә мүбаризә апарырсанса, тәслим олма, чүнки Јеһоваја садиг галмаг үчүн һамымыз бәдәнимизә ҹәфа вермәлијик (1 Коринфлиләрә 9:27). Вај о ҝүндән ки, биз мүбаризәни дајандыраг!\n21. Јалныз һансы тәгдирдә руһани мүһарибәдән галиб чыхаҹағыг?\n21 Бундан әлавә, биз дүшүнмәмәлијик ки, бу мүбаризәдә јалныз өз ҝүҹүмүзә галиб ҝәлә биләрик. Она ҝөрә дә Булус бизә «һәр ан руһун тәсирилә» дуа етмәјин зәрури олдуғуну хатырладыр. Бунунла јанашы, биз Аллаһын Кәламыны тәдгиг етмәклә Јеһоваја гулаг асмалы, һәр фүрсәтдән истифадә едиб руһани силаһдашларымызла үнсијјәт етмәлијик, чүнки бу мүбаризәдә тәк дејилик! (Филимона 2; Ибраниләрә 10:24, 25). Бүтүн бу саһәләрдә садиг галанлар бу мүбаризәдә галиб ҝәләҹәкләр вә чәтин вахтларда иманларыны мүдафиә едә биләҹәкләр.\nИМАНЫНЫ МҮДАФИӘ ЕТМӘЈӘ ҺАЗЫР ОЛ\n22, 23. а) Иманымызы һәр вахт мүдафиә етмәјә нәјә ҝөрә һазыр олмалыјыг вә өзүмүзә һансы суаллары вермәлијик? б) Нөвбәти фәсилдә сөһбәт нәдән ҝедәҹәк?\n22 Иса демишди: «Сиз дүнјаја мәхсус дејилсиниз. Буна ҝөрә дә дүнја сизә нифрәт едир» (Јәһја 15:19). Бу сәбәбдән һәр бир мәсиһи иманыны мүдафиә етмәјә һазыр олмалы вә буну һөрмәтлә, һәлимликлә етмәлидир. (1 Бутрус 3:15 ајәсини оху.) Өзүндән соруш: «Јеһованын Шаһидләринин нәјә ҝөрә бәзән ҹәмијјәтә әкс мөвге тутдугларыны баша дүшүрәм? Мән дә белә мөвге тутанда Мүгәддәс Китабын вә садиг нөкәрин дедикләринин доғрулуғуна там инанырам? (Мәтта 24:45; Јәһја 17:17) Јеһованын дүзҝүн һесаб етдији иши ҝөрмәк үчүн нәинки башгаларындан фәргләнмәјә, һәтта бунунла фәхр етмәјә һазырам?» (Зәбур 34:2; Мәтта 10:32, 33).\n23 Лакин елә вахт олур ки, дүнјадан ајры галмаг истәјимизи Шејтан һијләҝәрликлә сынајыр. Мисал үчүн, јухарыда гејд едилдији кими, Иблис Јеһованын хидмәтчиләрини дүнјанын руһуну әкс етдирән әјләнҹәләр васитәсилә дүнјаја ҹәлб етмәк истәјир. Хош вә виҹданымызы ләкәләмәјән әјләнҹәни неҹә сечмәк олар? Бу мөвзу нөвбәти фәсилдә арашдырылаҹаг.\n^ абз. 3 Ерамызын 33-ҹү илинин Әллинҹи ҝүн бајрамында Мәсиһ јердә јашајан мәсһ едилмиш давамчыларындан ибарәт јығынҹағын үзәриндә падшаһлыг етмәјә башлады (Колослулара 1:13). 1914-ҹү илдән исә бүтүн «дүнја үзәриндә падшаһлыг» Мәсиһә верилди. Бу сәбәбдән, мәсһ олунмушлар инди дә Аллаһын Падшаһлығынын сәфирләри кими хидмәт едирләр (Вәһј 11:15).\n^ абз. 8 Јеһованын Шаһидләри тәрәфиндән дәрҹ едилмиш «Мүгәддәс Јазыларын әсасында мүлаһизә» китабынын 389—393 сәһифәләринә (рус.) бах.\n^ абз. 65 «Әлавәләр» бөлмәсинин 212—214 сәһифәләринә бах.\nҜүзәштә ҝетмәмәк, Јеһоваја ән јахшысыны вермәк вә мүнтәзәм бәрк гида гәбул етмәк үчүн нә етмәлијик?\nЈеһованын сәсини һәмишә ешит\nЈеһованын сәсинә гулаг асмағын вә Онунла үнсијјәт етмәјин нә гәдәр ваҹиб олдуғу һагда өјрән. Бу мәгалә Шејтанын вә ҝүнаһлы мејилләримизин Јеһованын сәсини ешитмәјимизә мане олмамасы үчүн нә едә биләҹәјимизи ҝөрмәјә көмәк едәҹәк.


Q=15	C=10	SS=2	LS=0	PS=2	DC=7	LC=0	SD=0	BS=0	G0=31	G1=16	G2=3	DLID=az_RU	BODY=Иса Ҝетсамани бағында | Мүгәддәс Китаб һекајәси\nИСА һәвариләри илә үст мәртәбәдәки отагдан чыхыб Ҝетсамани бағына ҝәлир. Онлар бураја әввәл дә ҝәлибләр. Инди Иса һәвариләринә дејир ки, ојаг дуруб дуа етсинләр. Сонра онлардан бир гәдәр араланыб үзүстә јерә дүшәрәк дуа етмәјә башлајыр.\nБир аздан Иса һәвариләринин јанына гајыдыр. Сәнҹә, онлар нә едирләр? Јатырлар! Иса һәвариләринә дүз үч дәфә ојаг галмағы тапшырыр, анҹаг һәр дәфә јанларына гајыданда онлары јатан тапыр. Иса сонунҹу дәфә ҝәләндә онлардан сорушур: ‘Белә бир вахтда сиз неҹә јата билирсиниз? Дурун, әлә верилмәјимин вахты чатыб’.\nЕлә бу вахт чохлу адам сәси ешидилир. Сән бир бах! Адамлар әлләриндә гылынҹ вә дәјәнәк баға тәрәф ҝәлирләр. Онлар мәшәллә јолу ишыгландырырлар. Бу адамлар Исаҝилә јахынлашанда араларындан бири чыхыб Исаны өпүр. Сән буну шәкилдә ҝөрә биләрсән. Бу адам Јәһуда Искарјотдур. О нәјә ҝөрә Исаны өпүр?\nИса дејир: ‘Јәһуда, мәни өпүшләми сатырсан?’ Бәли, өпүш бир ишарәдир. Бунунла Јәһуданын ҝәтирдији адамлар Исаны таныјырлар. Бу ан Исанын дүшмәнләри ону тутмаг үчүн габаға чыхырлар. Анҹаг Петер Исаны бурахмаг истәмир. О ҝәтирдији гылынҹы чыхарыб јанындакы адамы вурур. Гылынҹ о адамын башынын јанындан кечиб сағ гулағыны кәсир. Иса онун гулағына тохунуб сағалдыр.\nИса Петерә дејир: ‘Гылынҹыны јеринә гој. Јохса елә билирсән, Атамдан минләрлә мәләк ҝөндәриб мәни горумасыны хаһиш едә билмәрәм?’ Бәли, Иса буну едә биләр. Амма о, Аллаһдан бир мәләк белә ҝөндәрмәсини хаһиш етмир. Чүнки тутулмасынын вахтынын чатдығыны билир. Буна ҝөрә дә јол верир ки, дүшмәнләри ону апарсын. Ҝәл ҝөрәк Иса илә сонра нә баш верир.\nМатта 26:36–56; Лука 22:39–53; Јәһја 18:1–12.\nНәјә ҝөрә Мәсиһ Аллаһдан ҹамы ондан узаг етмәсини истәјир? О, ҹаныны фидјә олараг гурбан вермәкдән бојун гачырыр?\nМәсиһ хәјанәтә уғрајыр вә һәбс олунур\nЗүлмәт гаранлыг олса да, Јәһуда Иса Мәсиһи тапыр.


Q=7	C=6	SS=1	LS=1	PS=0	DC=1	LC=0	SD=0	BS=4	G0=129	G1=92	G2=30	DLID=az_RU	BODY=«Аллаһын мәһәббәтиндән ајрылмајын» (Јәһуда 20, 21)\nДИЛИ: Aзәрбајҹан (кирил әлифбасы) Јава дили Азәрбајҹан (латын әлифбасы) Алманија жест дили Америка жест дили Белиз креолу Боливија жест дили Валенсија Вјетнам Галисија дили Данимарка Дусун Замбија жест дили Зимбабве жест дили Индонезија Исвеч Испанија жест дили Кирибати Колумбија жест дили Конго Куба жест дили Маврики креолу Малта Мјанма Непал Ниас Нидерланд Норвеч Самоа Сејшел креолу Тонга Тувалу Украјна Филиппин жест дили Фиҹи Франса жест дили Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) Чин жест дили алман алур амһара африкаанс ачоли ајмара баса (Камерун) баск батак (каро) башгырд биак бикол булу варај волајта га газах ган гарачы дили (Ҹәнуби Јунаныстан) гуарани гуахиро гырғыз дуала еве ермәни занде ибан илок инҝилис ирланд исоко испан италјан кабовердиану кабре каонде карен (сго) кечуа (Ајакучо) кечуа (Боливија) кечуа (Куско) кикујју килуба кинјаруанда кирунди кисси кичуа (Имбабура) кичуа (Чимборасо) кореја крио куанјама кјангонде күрд курманҹи (Гафгаз) күрд курманҹи (кирил) лари лаһу лингала лози ломве лувале луганда малај малајалам мамбве-лунгу маҹар мбунда миштек (Ҝерреро) монгол море нага-куки-чин (тиддим) нага-куки-чин (һакһа) нгангела ндау ндебеле ндебеле (Зимбабве) ндонга нзема нсенга нјанека окпе олу конзо пангасинан полјак португал португал (португал) ронга рунјанкоре рус санго себуан сена сепеди сесуто (Ҹәнуби Африка) сидамо сингал словак сотсил суаһили суаһили (Конго) сунда тагалог таи тамил телугу тесо тетела тетум (Дили) тигре ток-писин тумбука урду уруунд урһобо фин фон франсыз чангана(Мозамбик) чех чибемба чилуба чинамванга чинјанја читонга читонга (Зимбабве) чичева чокве шона јао јапон јунан ҹола Һаити креолу Һиндистан жест дили һауса һереро һилигајнон һинд өзбәк\n«Өзүнүзү сон дәрәҹә мүгәддәс иманынызын тәмәли үзәриндә мөһкәмләндирмәклә... Аллаһын мәһәббәтиндән ајрылмајын» (ЈӘҺУДА 20, 21).\n1, 2. Аллаһын мәһәббәтиндән ајрылмамаг үчүн нә едә биләрик?\nҺАМЫМЫЗ истәјирик ки, сағлам вә ҝүҹлү олаг. Буна ҝөрә дә чалышырыг, фајдалы гидаларла гидаланаг, идман едәк вә ҹанымызын гејдинә галаг. Бу, зәһмәт тәләб етсә дә, бәһрәси јахшы олур. Буна ҝөрә дә биз бу саһәдә әзмлијик. Лакин башга саһәдә дә сағлам вә ҝүҹлү олмалыјыг.\n2 Јеһова һаггында өјрәнмәјә башламагла јахшы иш тутмушуг, амма ҝәрәк Онунла мүнасибәтимизи мөһкәмләндирмәјә давам едәк. Јәһуда јаздығы мәктубда мәсиһиләри Аллаһын мәһәббәтиндән ајрылмамаға сәсләмишди вә демишди ки, мәсиһи өзүнү сон дәрәҹә мүгәддәс иманынын тәмәли үзәриндә мөһкәмләндирмәклә буна наил ола биләр (Јәһуда 20, 21). Бәс иманы неҹә мөһкәмләндирмәк олар?\nИМАНЫНЫ ДАИМА МӨҺКӘМЛӘНДИР\n3—5. а) Шејтан Јеһованын ганунларына неҹә јанашмағыны истәјир? б) Бәс сән Јеһованын ганун вә принсипләринә неҹә јанашырсан?\n3 Јеһованын јолларынын ән јахшы һәјат јолу олдуғуна шәхсән әмин олмағын чох ваҹибдир. Шејтан истәјир, сән дүшүнәсән ки, Аллаһын ганунларына ујғун јашамаг чәтиндир вә нәјин јахшы, нәјин пис олдуғуна өзүн гәрар версән, даһа хошбәхт оларсан. Әдән бағындан бәри Шејтан инсанлары буна инандырмаға чалышыр (Јарадылыш 3:1—6). О, инди дә бунун үчүн әлиндән ҝәләни едир.\n4 Бәс Шејтан һаглыдыр? Јеһованын ганунлары азадлығымызы әлимиздән алыр? Хејр. Тутаг ки, ҝөзәл бир паркда ҝәзирсән. Бирдән ҝөрүрсән ки, онун бир һиссәсинә һүндүр һасар чәкилиб. Ола биләр, фикирләширсән ки, ахы бу һасарын бурада нә јери вар?! Амма елә бу дәм һасарын о бири тәрәфиндән ширин нәрилтисини ешидирсән. Бәс инди һасар барәдә нә фикирләшәрсән? Јәгин севинәрсән ки, нә јахшы һасар вар, јохса инди ширә јем олмушдун. Јеһованын принсипләри дә белә бир һасара, Шејтан да һәмин ширә бәнзәјир. Аллаһын Кәламы бизи хәбәрдар едир: «Ајыг дурун, сәрвахт олун. Дүшмәниниз Иблис нәрилдәјән шир кими ҝәзиб удмаға адам ахтарыр» (1 Бутрус 5:8).\n5 Јеһова бизим хошбәхт олмағымызы истәјир. Истәмир ки, Шејтана алданаг. Буна ҝөрә дә бизи горујан, хошбәхт едән ганунлар, принсипләр вериб (Ефеслиләрә 6:11). Мүгәддәс Китабда јазылыб: «Камил азадлыг ганунуна диггәтлә бахан вә она бағлы галан адам... өз ишиндә хошбәхт олаҹаг» (Јагуб 1:25).\n6. Јеһованын јолларынын ән јахшы һәјат јолу олдуғуна неҹә әмин ола биләрик?\n6 Биз Јеһованын бујурдуғу кими јашајанда һәјатымыз јахшылашыр, Онунла достлуғумуз мөһкәмләнир. Мәсәлән, Јеһова бизи тез-тез дуа етмәјә дәвәт едир. Биз бу дәвәти гәбул едәндә онун фајдасыны ҝөрүрүк (Мәтта 6:5—8; 1 Салоникилиләрә 5:17). Һәмчинин Јеһова ибадәт етмәк, бир-биримизи руһландырмаг үчүн бир јерә јығышмағы бујуруб. Биз бу әмрә табе оланда, еләҹә дә тәблиғ вә тәлим ишиндә там иштирак едәндә бөјүк севинҹ дујуруг (Мәтта 28:19, 20; Галатијалылара 6:2; Ибраниләрә 10:24, 25). Бүтүн бунларын иманымызы мөһкәм сахламаға көмәк етдији барәдә дүшүнәндә Јеһованын јолларынын ән јахшы һәјат јолу олдуғуна әмин олуруг.\n7, 8. Ҝәләҹәк сынаглара ҝөрә нараһат олмамаға нә көмәк едә биләр?\n7 Ола биләр, нараһат олуруг ки, бирдән ҝәләҹәкдә чох чәтин иман сынағы илә үзләшәрик. Амма Јеһованын сөзләрини јадына сал: «Мән сәнин Аллаһын Јеһовајам, Мән сәнин хејринә сәни өјрәдирәм, сәни ҝетмәли олдуғун јолла апарырам. Каш әмрләримә диггәт јетирәјдин! Онда әмин-аманлығын чај кими, салеһлијин дәниз далғалары кими оларды» (Әшија 48:17, 18).\n8 Биз Јеһоваја табе оланда әмин-аманлығымыз һеч вахт гурумајан чај, салеһлијимиз даима саһилә вуран дәниз далғалар кими олаҹаг. Һәјатымызда нә баш верирсә версин, садиг гала биләҹәјик. Мүгәддәс Китабда вәд олунур: «Сән гајғы јүкүнү Јеһоваја вер, О, сәнә дајаг олар, О, һеч вахт салеһ инсаны јыхылмаға гојмаз» (Зәбур 55:22).\n9, 10. Јеткин олмаг нә демәкдир?\n9 Јеһова илә мүнасибәтләрини мөһкәмләндирдикҹә јеткинләшәҹәксән (Ибраниләрә 6:1). Бәс јеткин олмаг нә демәкдир?\n10 Јеткин мәсиһи олмаг јашын артмасындан асылы дејил. Јеткин инсан о инсандыр ки, онун ән јахын досту Јеһовадыр вә о, һәр шејә Јеһованын ҝөзү илә бахмаға чалышыр (Јәһја 4:23). Булус јазмышды: «Ҹисмани истәкләрин далынҹа дүшәнләрин фикри-зикри ҹисмани шејләрдәдир, анҹаг руһа ујғун јашајанлар даима руһани шејләр барәсиндә дүшүнүрләр» (Ромалылара 8:5). Јеткин инсан һәјатыны әјләнҹә, мадди шејләр әтрафында гурмур. Әксинә, диггәтини Јеһоваја хидмәт етмәјә ҹәмләјир вә һәјатда дүзҝүн гәрарлар верир (Мәсәлләр 27:11; Јагуб 1:2, 3 ајәләрини оху). Јеткин инсан тәсир алтына дүшүб, јанлыш һәрәкәтә јол вермир. О нәјин дүзҝүн олдуғуну билир вә әзмлә белә давраныр.\n11, 12. а) Булус ағлы ишләтмәклә бағлы нә демишди? б) Мәсиһинин јеткинләшмәси ҝимнаст олмаға неҹә бәнзәјир?\n11 Јеткин олмаг үчүн чалышмаг лазымдыр. Һәвари Булус јазмышды: «Бәрк гида исә јеткин адам үчүндүр. Белә адам ағлыны даима ишләтмәклә ону јахшыны писдән ајырмаға өјрәшдириб» (Ибраниләрә 5:14). «Өјрәшдирмәк» сөзүнү ҝимнастын мәшг етмәси илә мүгајисә етмәк олар.\n12 Мәһарәтли ҝимнастын һәрәкәтләрини ҝөрәндә инсан баша дүшүр ки, ҝимнаст вахт сәрф едиб мәшг етмәјин сајәсиндә бу баҹарыға јијәләниб. О, анадан ҝимнаст доғулмајыб. Јени доғулмуш көрпә әл-ајағыны јахшы идарә едә билмир. Анҹаг вахт кечдикҹә әлиндә нәсә тутмағы, јеримәји өјрәнир. О, мәшг едә-едә ҝимнаст олур. Бунун кими, јеткин мәсиһи олмаг үчүн дә бизә вахт вә мәшг лазымдыр.\n13. Јеһова кими дүшүнмәји өјрәнмәјә бизә нә көмәк едәҹәк?\n13 Бу нәшрдә өјрәндик ки, биз Јеһованын дүшүндүјү кими неҹә дүшәнә биләрик, һәр шејә Онун ҝөзү илә неҹә баха биләрик. Биз Јеһованын ганунларыны гијмәтләндирмәји вә севмәји өјрәнмишик. Гәрар верәндә өзүмүздән сорушуруг: «Мүгәддәс Китабдакы һансы ганун вә принсипләр бу вәзијјәтә ујғундур? Онлары неҹә тәтбиг едә биләрәм? Јеһова мәним неҹә давранмағымы истәјир?» (Мәсәлләр 3:5, 6; Јагуб 1:5 ајәләрини оху.)\n14. Иманымызы мөһкәмләндирмәк үчүн нә етмәлијик?\n14 Биз Јеһоваја иманымызы даима мөһкәмләндирмәлијик. Фајдалы јемәк организми ҝүҹләндирдији кими, Јеһова һаггында өјрәнмәк дә бизә иманымызы мөһкәмләндирмәјә көмәк едир. Мүгәддәс Китабы тәзә-тәзә өјрәнәндә Јеһова вә Онун јоллары һаггында әсас һәгигәтләри өјрәнирдик. Лакин вахт кечдикҹә ҝәрәк даһа дәрин һәгигәтләри баша дүшәк. Һәвари Булус да буну нәзәрдә тутараг демишди: «Бәрк гида исә јеткин адам үчүндүр». Өјрәндикләримизә әмәл етмәклә һикмәт газанаҹағыг. Мүгәддәс Китабда дејилир ки, «ән әсасы һикмәтдир» (Мәсәлләр 4:5—7; 1 Бутрус 2:2).\n15. Јеһованы вә баҹы-гардашлары севмәк нә дәрәҹәдә ваҹибдир?\n15 Ола биләр, инсан сағламдыр вә ҹаны мөһкәмдир. Амма белә галмаг үчүн о ҝәрәк һәмишә өзүнә јахшы бахсын. Јеткин инсан да билир ки, Јеһова илә мүнасибәтләрини мөһкәм сахламаг үчүн о һәмишә сәј ҝөстәрмәлидир. Булус јазмышды: «Иман јолунда олуб-олмадығынызы даима јохлајын, өзүнүзү сынајын» (2 Коринфлиләрә 13:5). Бизә мөһкәм имандан савајы бир шеј дә лазымдыр. Бизим Јеһоваја вә баҹы-гардашлара мәһәббәтимиз ҝүнү-ҝүндән ҝүҹләнмәлидир. Булус демишди ки, әҝәр «биликләрә јијәләнмишәмсә, дағлары јериндән тәрпәдәҹәк дәрәҹәдә ҝүҹлү иман саһибијәмсә, лакин мәһәббәтим јохдурса, мән һеч нәјәм» (1 Коринфлиләрә 13:1—3).\nФИКРИНИ ҮМИДИНӘ ҸӘМЛӘ\n16. Шејтан бизим неҹә дүшүнмәјимизи истәјир?\n16 Шејтан истәјир, биз дүшүнәк ки, биз һеч вахт јахшы инсан олуб Јеһованы разы сала билмәрик. О истәјир ки, биз руһдан дүшәк вә вәзијјәтимизин чыхылмаз олдуғуну дүшүнәк. Шејтан диндашларымыза етибар етмәјимизи, хошбәхт олмағымызы истәмир (Ефеслиләрә 2:2). Шејтана јахшы мәлумдур ки, мәнфи дүшүнҹә һәм өзүмүзә, һәм дә Аллаһла мүнасибәтимизә зәрәр јетирә биләр. Лакин Јеһова мәнфи фикирләрә галиб ҝәлмәк үчүн бизә үмид бәхш едиб.\n17. Үмид нә дәрәҹәдә ваҹибдир?\n17 Бизим үмидимиз 1 Салоникилиләрә 5:8 ајәсиндә дөјүш вахты әсҝәрин башыны горујан дәбилгәјә бәнзәдилир. Һәмин дәбилгә «хилас үмиди» адланыр. Јеһованын вәдләринә үмид етмәк бизим зеһнимизи горујаҹаг вә бизә мәнфи фикирләрә мүгавимәт ҝөстәрмәјә көмәк едәҹәк.\n18, 19. Исанын үмиди ону неҹә мөһкәмләндирди?\n18 Иса үмидинин сајәсиндә мөһкәм галмышды. Јер үзүндәки һәјатынын сон ҝеҹәси о, ард-арда бир нечә чәтинликлә үзләшди. Јахын досту она хәјанәт етди. Бир башга досту ону таныдығыны данды. О бириләри исә ону атыб гачды. Өз сојдашлары она гаршы галхыб ишҝәнҹә илә өлдүрүлмәсини тәләб етди. Бу аҹылара дөзмәјә Исаја нә көмәк етди? «О, гаршыда ону ҝөзләјән севинҹә ҝөрә рүсвајчылыға мәһәл гојмајыб ишҝәнҹә дирәјиндә чәкдији әзаблара дөздү вә Аллаһын тахтынын сағында әјләшди» (Ибраниләрә 12:2).\n19 Иса билирди ки, сәдагәти илә Атасыны шәрәфләндирәҹәк, Шејтанын исә јаланчы олдуғуну сүбут едәҹәк. Бу үмид она бөјүк севинҹ бәхш едирди. Иса һәмчинин билирди ки, тезликлә ҝөјдә Атасына говушаҹаг. Бу үмид исә она дөзмәјә көмәк едирди. Иса Мәсиһ кими, биз дә диггәтимизи үмидимизә ҹәмләмәлијик. Бу бизә нә олурса олсун, дөзмәјә көмәк едәҹәк.\n20. Мүсбәт дүшүнмәјә сизә нә көмәк едә биләр?\n20 Јеһова сәнин иманыны вә дөзүмүнү ҝөрүр (Әшија 30:18; Мәлаки 3:10 ајәсини оху). О вәд едир ки, «гәлбинин мурадыны чин едәр» (Зәбур 37:4). Буна ҝөрә дә диггәтини үмидинә ҹәмлә. Шејтан истәјир ки, сән үмидини итирәсән вә Јеһованын вәдләринин һәјата кечмәјәҹәјини дүшүнәсән. Амма гәтијјән мәнфи фикирләрә јенилмә! Ҝөрсән ки, үмидин сәнин үчүн гејри-реал олмаға башлајыр, Јеһовадан көмәк истә. Филиппилиләрә 4:6, 7 ајәләриндәки сөзләри унутма: «Һеч нәјә ҝөрә нараһат олмајын. Һәр мәсәлә барәдә диләјинизи дуа вә јалварышла, шүкр едә-едә Аллаһа билдирин. Онда Аллаһын һәр бир ағылдан үстүн олан сүлһү үрәјинизи вә фикирләринизи Мәсиһ Иса васитәсилә горујаҹаг».\n21, 22. а) Јеһованын Јер күрәси илә бағлы нијјәти нәдир? б) Сән нә етмәк әзминдәсән?\n21 Даима ҝөзәл ҝәләҹәк барәдә дүшүн. Тезликлә јер үзүндә һәр кәс Јеһоваја ибадәт едәҹәк (Вәһј 7:9, 14). Јени дүнјадакы һәјаты бир тәсәввүр ет. О бизим дүшүндүјүмүздән гат-гат мөһтәшәм олаҹаг! Шејтан, онун ҹинләри вә пислик олмајаҹаг. Сән хәстәләнмәјәҹәксән, өлүм горхусу илә јашамајаҹагсан. Әксинә, һәр ҝүн сәһәр јухудан ҝүмраһ вә хошбәхт ојанаҹагсан. Јер үзүнү ҹәннәтә чевирмәк үчүн һамы чијин-чијинә чалышаҹаг. Һамы сағлам гидајла бәсләнәҹәк вә тәһлүкәсиз шәраитдә јашајаҹаг. Инсанлар амансыз, гәддар олмајаҹаг. Әксинә, бир-биринә хејирхаһлыг едәҹәкләр. Вахты чатанда исә јер үзүндәки бүтүн инсанлар «Аллаһын өвладларынын шанлы азадлығына» говушаҹаг (Ромалылара 8:21).\n22 Јеһова истәјир ки, сән Ону өзүнә ән јахын Дост биләсән. Буна ҝөрә дә һәр ҝүн вар ҝүҹүнлә Јеһоваја итаәт етмәјә вә Она јахынлашмаға чалыш. Гој һеч биримиз Аллаһын мәһәббәтиндән һеч вахт ајрылмајаг (Јәһуда 21).\n1 ИМАНЫНЫ ДАИМА МӨҺКӘМЛӘНДИР\n«Өзүнүзү сон дәрәҹә мүгәддәс иманынызын тәмәли үзәриндә [мөһкәмләндирин]» (Јәһуда 20).\nИманымызы мөһкәмләндирмәјә нә көмәк едә биләр?\nЕфеслиләрә 6:11;Јагуб 1:25; 1 Бутрус 5:8\nЈеһоваја итаәт етмәјин сәни неҹә горудуғу вә хошбәхт етдији барәдә дүшүн.\nМәтта 28:19, 20; 1 Салоникилиләрә 5:17; Ибраниләрә 10:24, 25\nТИманымызы мөһкәмләндирмәк үчүн биз даима дуа етмәли, инсанлара Јеһова һаггында данышмалы вә баҹы-гардашларымызла үнсијјәт етмәлијик.\nЗәбур 55:22; Әшија 48:17, 18\nЈеһова сәни һеч вахт атмајаҹаг. Онун бујурдуғу јолла ҝетсән, һәмишә әмин-аманлыгда олаҹагсан.\n2 БИЗ ЈЕТКИН МӘСИҺИ ОЛМАГ ИСТӘЈИРИК\n«Ҝәлин јеткинлијә доғру ирәлиләјәк» (Ибраниләрә 6:1).\nЈеткин мәсиһи олмаг нә демәкдир?\nРомалылара 8:5; Ибраниләрә 5:14\nЈеткин олмаг үчүн вахт вә ҝүҹ тәләб олунур. Јеткин мәсиһи һәр шејә Јеһованын ҝөзү илә бахмаға чалышыр вә мүдрик гәрарлар верир.\nМәсәлләр 27:11; Јагуб 1:2, 3\nЧәтинликләр иманы мөһкәмләндирмәк вә Јеһоваја мәһәббәти сүбут етмәк үчүн фүрсәтдир.\nМәсәлләр 3:5, 6; Јагуб 1:5\nГәрар верәркән дүшүн ҝөр Јеһова сәнин неҹә давранмағыны истәјәрди вә Ондан көмәк дилә.\n2 Коринфлиләрә 13:5\nДаима Јеһова һаггында өјрән вә Онунла мүнасибәтләрини мөһкәмләндир.\n3 ФИКРИНИ ҮМИДИНӘ ҸӘМЛӘ\n«Хилас үмидини дәбилгә кими башымыза гојмалыјыг» (1 Салоникилиләрә 5:8).\nҮмидимиз бизи неҹә горуја биләр?\nСәнин ҝәләҹәјә олан үмидинин мөһкәм әсасы вар. Иса Мәсиһин үмидинин она чәтинликләрә дөзмәјә неҹә көмәк етдији барәдә дүшүн.\nФилиппилиләрә 4:6, 7\nӘҝәр үмидинин зәифләдијини һисс едирсәнсә, бу барәдә дуа ет. Мәнфи фикирләрә вә шүбһәләрә гапылсан, зәифләјәрсән. Лакин Јеһова сәнә ҹәсарәт вә гәлб раһатлығы верәҹәк.\nМәлаки 3:10; Ромалылара 8:21\nДаима ҝөзәл ҝәләҹәјә олан үмидин барәдә дүшүн. Јени дүнја тәсәввүр етдијиндән гат-гат ҝөзәл олаҹаг.\nЗәбур 37:4; Јәһуда 21\nЈеһова истәјир ки, сән Ону өзүнә ән јахын Дост биләсән. Һәр ҝүн вар ҝүҹүнлә Јеһоваја итаәт етмәјә вә Она јахынлашмаға чалыш.\nЈеһоваја нә гәдәр мүддәт хидмәт етмәјимиздән асылы олмајараг, руһани ҹәһәтдән инкишаф етмәлијик.\nҺәм кечмишдә јашамыш, һәм мүасир садиг хидмәтчиләрин иманындан өрнәк ала биләрик. Бәс сиз иманынызы неҹә мөһкәм сахлаја биләрсиниз?


Q=3	C=0	SS=0	LS=3	PS=0	DC=0	LC=0	SD=0	BS=1	G0=22	G1=18	G2=12	DLID=az_RU	BODY=May 2, 2017 - 6:41 AM Хәбәрин коду : 827272 Мәнбә : sibtəyn.com/az Link:\nӘһли Бејт (әлејһимус-сәлам) - АБНА – Хәбәр Аҝентлијинин вердији хәбәрә әсасән, бу ҝүн 02 мај 2017 тарих Имамәт Сәмасынын Дөрдүнҹү Парлаг Улдузу һәзрәт Әли ибн Һүсејнин, Имам Зејнул Абидин (әлејһимә сәлам) милад бајрамына тәсадүф едир. Һәзрәт Имам Сәҹҹад (әлејһи сәлам) Һиҹри Гәмәри тәгвими илә 38-ҹи ил, шәбан ајынын бешинҹи ҝүнү нурлу Мәдинә шәһәриндә дүнјаја ҝөз ачыб. (Кәшүл-ғәммә, ҹ. 2, сәһ. 74)\nБеһишт ҹаванларынын сәрвәри олан Атасы һәзрәт Әба Әбдүллаһил Һүсејн (әлејһи сәлам), анасы исә үчүнҹү Јәздәҝирдин гызы һәзрәт Шәһрәбанудур. О, доғуш заманы дүнјадан көчдү. Она ҝөрә дә онун сахламаг, диҝәр бир дајәнин өһдәлијинә дүшдү.\nҺәзрәт Әли бин Һүсејн (әлејһи сәлам) үчүн тарих китабларында чохлу ләгәбләр јазылыб:\nЗејнүл Абидин, Сејјидүл-мүттәгин, Имамүл-мөминин, Сәҹҹад, Зејнүл-Салиһин, Зүл-Сәфанат, Әл-Әмин.\nШиәләр арасында онун Зејнүл Абдинин вә Сәҹҹад адлары даһа чох шөһрәт газаныб. (Әли ибн Һүсејнин (ә) һәјаты: Ҹәфәр Шәһиди, сәһ. 8)\nИмам Сәҹҹад (әлејһи сәлам), бәрәкәтли өмрүнүн ики илини Әмирәл Мөминин (әлејһи сәлам) заманында, диҝәр гала шәрәфли бөлүмүнү Имам Мүҹтәба (әлејһи сәлам) вә уҹа мәгамлы атасы имам Һүсејнин (әлејһи сәлам) заманында кечириб. Дәрдли Кәрбәла һадисәсиндә атасы Һүсејн (әлејһи сәлам), гардаашары , әмиси, јахынлары вә әсһабын шәһадәтинин шаһиди олду.\nАшура ҝүнүндән сонра әсирләр карвани илә бирликдә Куфә вә Шама ҝетди. Әсирлик дөврүндә чохлу әзаб-әзијјәт чәкди.\nАшура һадисәсиндән сонра вилајәт, имамәт дәрди Имам Сәҹҹадын (әлејһи сәлам) чијнинә јүкләнди. О һәзрәт, 25 ил, үммәтин һидајәти үчүн чалышды. Имам Сәҹҹад (әлејһи сәлам), чох чәтин иҹтимаи дөврдә - Бәни-үмәјјәнин залым һөкмдарлары һөкүмәт башында оларкән вә Һәҹҹаҹ Сәгәфи кими шәхс ислам мәмләкәтинин башчысы олдуғу заман ҹамаатын һидајәти үчүн чалышырды. Онун ән әһәмијјәтли тәблиғи, ҹамаатын әһд-пејмаынын Аллаһла бәрпа олунмасындан (дуа) башалды.\nБәни-үмәјјәнин сарај хадими (әһли), Ибн Шәһаб Зәһри, Имам Сәҹҹады (әлејһи сәлам) хатырлајаркән ағлајыб дејирди: “ О, ибадәт едәнләрин зинәтидир.” (Кәшфүл-ғәммә, ҹ. 2, сәһ. 86).\nО, дәфәләрлә дејирди: “Әли ибн Һүсејндән (ә) даһа биликли һеч вахт ҝөрмәдим”. (Сејри-еламүл-нәбала, ҹ, 4, сәһ, 389)\nӘһли-сүннәнин танынмыш алимләриндән Ҹаһиз, онун һаггында белә јазыр:\n“Әли бин Һүсејн (әлејһи сәлам) һаггында шиә, мөтәзилә, хариҹи, аммә, хассәнин һамы бир фикирдәдирләр. Онун башгаларындан үттүнлүјүндә һеч бири шүбһә етмир.” (Үмдәтүл-талиб, сәһ. 193)\nИмам Сәҹҹад (әлејһи сәлам) мәһрумлара, јохсуллара сәдәгә вермәк вә онлара көмәк етмәк үчүн чох чалышырды. Јејәҹәји јемәкдән јохсуллара вермәсәјди һеч вахт ондан јемәзди.\nО һәзрәтин шәһадәтиндән сонра, чох сајда аилә онун вердији инфаг вә сәдәгә илә доланырмыш. Һәтта онлардан бир чоху онлара јемәк чатдыранын ким олдуғуну да билмирди. Тәкҹәоһәзрәтшәһадәтәчатдыгдансонраанладылар. (Һилјәтүл-өвлија, ҹ. 3, сәһ. 136)\nҺәзрәт Зејнүлабидин (әлејһи сәлам), елм вә һелмдә өз әсринин јеҝанәси иди. Белә нәгл едирләр ки, бир киши о һәзрәтин һүзурунда она налајиг сөз деди. Имам бујурду: О дејијин дүздүрсә, Аллаһ мәни бағышласын, јаландырса Аллаһ сәни бағышласын.” О киши утанды галхыб һәзрәтин ики ҝөзүнүн арасындан өпду вә деди: “ Сәнә аид етдијимдән узагсан, (паксан) ,(о сөзә) мән лајигәм. (Мәнагиби-Али Әби –Талиб (ә), ҹ. 4, сәһ. 158).


Q=6	C=0	SS=0	LS=6	PS=0	DC=0	LC=0	SD=0	BS=1	G0=22	G1=19	G2=16	DLID=az_RU	BODY=Nur-az.com - Ирана еһтијаҹ јохдур, Исраилин ахырына фәләстинли мүгавимәтчиләр чыхаҹаг!\n24 Ијун 2021\n13 Зилгәдә 1442\n3 Тир 1400\nИрана еһтијаҹ јохдур, Исраилин ахырына фәләстинли мүгавимәтчиләр чыхаҹаг!\nБиз бундан әввәлки јазымызда сабиг сионист “баш назири” һаггында јазмышдыг. Адамын неҹә горхуја дүшдүјү там чылпаглығы илә бәлли иди. Һәтта, һазыркы гондарма баш назир белә мүсаһибәләрин бириндә Иранын адыны үч дәфә чәкиб үч горхулу дүшмәндән данышмышды.\nИсламын гүдрәти бүтүн дүнјада билинмәди. Ислам өзүнүн әввәлки гүдрәтинә чатмалыдыр. Аллаһа ҝүвәнән Ислам дүнјасы әҝәр бу дүнјанын бир һиссә олан Иран сајәсиндә сионистләрин горхудан титрәмәләрини, Американы “ит кими” Иранын үстүнә “тыркаламаларыны” ҝөрүрсә ҝөрүн инди диҝәр мүсәлман дөвләтләри бирләшсә сионист Исраиллә АБШ-ы бир гәбрдә басдыра биләрләр.\nНәинки Рамазан ајынын сон Ҹүмәси олан Бејнәлхалг Гүдс ҝүнүндә, һәтта һеч мүбарәк ај јары олмамыш Ислам дүнјасыны севдирән хәбәрләр ешитдик. Белә ки, ҝөрүнүр һеч Ирана еһтијаҹ јохдур, сионистләрин ахырына фәләстинли мүгавимәтчиләр, мүбариз инсанлар чыхмалы олаҹаглар. Севиндириҹи хәбәрдә дејилир: “Тәл-Әвив тәсдиг едиб ки, Фәләстин мүгавимәт гүввәләринин ишғал едилмиш әразиләрә атдығы 36 ракетдән ҹәми 6-ны изләмәк мүмкүн олуб. Бу ахшам гәсбкар сионистләрин салдығы ганунсуз гәсәбәләрдә ард-арда сәсләнән хәбәрдарлыг сигналларындан сонра сионист мәнбәләр мүгавимәт гүввәләринин Гәззә әтрафындакы сионист гәсәбәләринә ҝениш ракет һүҹумуну хәбәр верди.”\nАртыг алчаг, рәзил, һәјасыз сионистләр дүнјаја ҹар чәкиб Фәләстиндән шикајәт едә билмир. Артыг, “Иран бизим үчүн тәһлүкәлидир” дејә билмирләр. Чүнки бир тәрәфәдән дүнја бунларын һәјасызлығынын шаһиди олуб, диҝәр тәрәфдән артыг мүгавимәт һәрәкатларыны да сахламаг олмур. Бүтүн дүнја сионист режимин јарандығы ҝүндән бу ҝүнә гәдәр төрәтдији фаҹиәләрә шаһиддир. Артыг фәләстинли мүгавимәтчиләр һеч бир ҝүҹдән, гүдрәтдән, Бејнәлхалг Тәшкилатдан, БМТ-дән, Инсан Һаглары тәшкилатларындан һеч нә уммур. Артыг дүнја јени бир мәрһәләјә кечәҹәк, јени бир вәтәни мүдафиә етмәк нүмунәси фәләстинлиләр тәрәфиндән орталыға гојулаҹаг. Бүтүн дүнјада сионист вәһшиликләринә кимсә бир сөз демирсә, мәзлум фәләстинлиләри, јәмәнлиләри террорчу мүсәлман кими ҝөстәрмәјә чалышырса, бу артыг фәләстинлиләрин, һәмчинин јәмәнли мүгавимәтчиләрин веҹинә дејил. Бу дөвр артыг “еһтијатлы олаг, бирдән мүсәлмана террорчу дејәрләр” дүшүнҹәсијлә һаггы тәләб етмәмәк, залым гаршысында сусмаг дөврү дејил. Бу дөвр “артыг мүсәлманлар бир олуб террорчулары јериндә отуртмалыдыр” шүарыны мүсәлман ҹоғрафијасынын дөрд бир јанына јајмаг дөврүдүр.\nБу мәгамда дедикләримизи рәсми олараг тәсдигләјән Иран Силаһлы Гүввәләринин Баш Гәрарҝаһ рәиси ҝенерал Мәһәммәд Багири белә дејиб: “Сөзсүз ки, сон бир нечә ҝүндә һәјата кечирдијимиз вә ҝәләҹәкдә онларын (сионистләрин) марагларыны тәһлүкәјә салаҹаг аддымларымыз, сионистләрин ағылларыны башларына ҝәтирәҹәк. Мүгавимәт ҹәбһәсинин ҝәләҹәји ајдындыр. Сионист режими Сурија әразисини давамлы олараг һәдәфә ала биләҹәјини, дәнизләрдә шәр әмәлләр төрәдәҹәјини вә ҹаваб алмајаҹағыны дүшүнүр. Сөзсүз ки, сон бир нечә ҝүндә һәјата кечирдијимиз вә ҝәләҹәкдә онларын марагларыны тәһлүкәјә салаҹаг аддымларымыз, сионистләрин ағылларыны башларына ҝәтирәҹәк. Мүгавимәт ҹәбһәсинин ҝәләҹәји ајдындыр.”\nБүтүн дүнја билмәлидир ки, залымын бир дәгигә белә раһат галмасына шәраит јаратмаг,Â мәзлумлара едилән зүлмдүр. Бүтүн әдаләтсевәр инсанлар залымлары нараһат едәҹәк аддымлар атмалыдыр. Истәр сөзлә, истәр ракетлә.\nЗалымын аманда вә асајишдә галмасы әдаләтин көкүнә балта вурмагдыр.\nМүгавимәтчиләрдән, мүгавимәтчиләрин һимајәдары, мәзлумларын арха-дајағы олан Иран Ислам Республикасындан бүтүн мүсәлман дөвләтләри, мүсәлман башчылары ибрәт алмалыдыр. Мәрһум Имам Хомејнинин Фәләстинин мүдафиәсинә даир етдији чыхышлар, атдығы аддымлар үммәт тәрәфиндән унудулмамалыдыр.


Q=16	C=5	SS=5	LS=0	PS=11	DC=0	LC=0	SD=0	BS=1	G0=17	G1=13	G2=7	DLID=az_RU	BODY=Әјјуб 12 | Онлајн Мүгәддәс Китаб | Јени дүнја тәрҹүмәси\nӘјјубун ҹавабы (1—25)\n«Сиздән әскик дејиләм» (3)\n«Јолдашларымын ҝөзүндә ҝүлүнҹ олмушам» (4)\nҺикмәт Аллаһдадыр (13)\nАллаһ һакимләрдән, падшаһлардан уҹадыр (17, 18)\n12 Әјјуб белә ҹаваб верди: 2 «Һә, башбилән сизсиниз,Һикмәт дә елә сизинлә өләҹәк! 3 Мәним дә ағлым вар, Сиздән әскик дејиләм. Бунлары ким билмир ки? 4 Мән, Аллаһы чағырыб ҹаваб ҝөзләјән бир адам+Инди јолдашларымын ҝөзүндә ҝүлүнҹ олмушам.+ Салеһ вә ејибсиз адам ҝүлүш һәдәфидир. 5 Дәрдсиз адам бәла барәдә дүшүнмүр,Онун фикринҹә, һәлак сәбатсызлар үчүндүр. 6 Сојғунчунун чадырында динҹлик вар,+Аллаһы гәзәбләндирәнләр,Илаһларыны әлләриндә тутанлар раһат јашајыр.+ 7 Ҝәл һејванлардан соруш, сәнә өјрәдәр,Ҝөјдәки гушлардан соруш, онлар сәнә данышар. 8 Јерә диггәт вер*, о, сәнә ашылајар,Дәниздәки балыглар сәнә анладар. 9 Бунлардан һансы бири билмир ки,Буну Јеһованын әли едиб? 10 Һәр ҹанлынын һәјаты,Һәр инсанын руһу* Онун әлиндәдир.+ 11 Дил јемәјин дадыны билдији кими,Сөзүн дә хиридары гулаг дејилми?+ 12 Мәҝәр һикмәт аһылларда дејил?+Дәрракә узун өмүрлә ҝәлмир? 13 Һикмәт дә, гүдрәт дә Ондадыр,+Нәсиһәт дә, анлајыш да Ондадыр.+ 14 Онун јыхдығы бир даһа тикилмәз,+О бағладыса, һеч кәс ача билмәз. 15 О, сулары сахлајанда торпаг гурујур,+Ҝөндәрәндә исә јер үзүнү бүрүјүрләр.+ 16 Гүдрәт дә, һикмәт дә Ондадыр,+Алданан да, алдадан да Онундур. 17 О, мәсләһәтчиләри ајагјалын гојур,Һакимләрин ағлыны алыр,+ 18 Падшаһларын вурдуғу бухову бошалдыр,+Белләринә кәмәр бағлајыр, 19 Каһинләри ајагјалын гојур,+Сарсылмаз гүдрәт саһибләрини девирир.+ 20 Етибарлы мәсләһәтчиләри сусдурур,Ағсаггалларын ағлыны алыр. 21 Әсилзадәләрин үстүнә нифрәт јағдырыр,+Ҝүҹлүләри зәиф едир. 22 Гаты гаранлығы ишыгландырыр,+Зүлмәтдәки дәрин шејләри үзә чыхарыр. 23 Халгларын гүдрәтини артырыр ки, сонра мәһв етсин,Үммәтләри бөјүдүр ки, сонра сүрҝүнә ҝөндәрсин. 24 Халгын башчыларынын зеһнини кор едир,Онлары јолсуз-ризсиз харабазарда сәрҝәрдан едир.+ 25 Онлары сәрхош кими долашмаға вадар едир.+Ишыгсыз јердә, гаранлыгда кор кими ҝәзирләр.+\n^ Диҝәр вариант: јерлә даныш.